title: Magnesia

text: Nykyinen alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Magnesian prefektuuri (Νομός Μαγνησίας, "Nomós Magnisías") lakkautettiin ja jaettiin kahteen alueyksikköön, Magnesian alueyksikköön ja Sporadien alueyksikköön. Prefektuuri oli muodostettu vuonna 1947 erottamalla se Lárisan prefektuurista.


title: Saint Boniface (Winnipeg)

text: Saint Boniface on Manitoban provinssissa sijaitsevan Winnipegin kaupunginosa. St. Bonifacessa asuu suuri Franco-Manitoban yhteisö. Kaupunginosassa sijaitsee useita tunnettuja maamerkkejä, St. Boniface Cathedral, Boulevard Provencher, Provencher Bridge, Esplanade Riel, St. Boniface Hospital, ja Collège universitaire de Saint-Boniface. St. Boniface sijaitsee Winnipegin kaupungin kaakkoisosassa ja sisältää "le Vieux Saint-Boniface" (Vanha St. Boniface), "Norwood", "Windsor Park", "Southdale", "Southland Park", "Royalwood" ja "Island Lakes" asuinalueet. Kaupunginosassa asuu noin 45 600 asukasta (2001).


title: Saint Boniface (Winnipeg)

text: Alueella sijaitsee myös paikallinen CKXL radioasema, Canadian Broadcasting Corporationin osana toimiva ranskankielinen CBWFT televisioasema ja CKSB AM-radioasema.


title: Saint Boniface (Winnipeg)

text: Helmikuuhun sijoittuvaa jokavuotista Festival du Voyageur juhlaa vietetään "Whittier Parkissa" ja Fort Gibraltarissa.


title: Saint Boniface (Winnipeg)

text: 27. heinäkuuta 1971 St. Bonifacen kaupunki sulautettiin yhdessä Charleswoodin maalaiskunnan, Fort Garryn maalaiskunnan, North Kildonan maalaiskunnan, Old Kildonan maalaiskunnan, Tuxedokylän, East Kildonan kaupungin, West Kildonan kaupungin, St. Vitalin kaupungin, Transconan kaupungin, St. James-Assiniboinen kaupungin, Winnipegin kaupungin ja "The Metropolitan Corporation of Greater Winnipeg"in kanssa uudeksi Winnipegin kaupungiksi, josta paikalliset käyttivät nimeä "Unicity".


title: Saint Boniface (Winnipeg)

text: Saint Bonifacessa syntyneet:


title: Achille Emana

text: Achille Emana Edzimbi (s. 5. kesäkuuta 1982 Yaoundé, Kamerun) on kamerunilainen jalkapalloilija. Hän edustaa saudiarabialaista Al-Hilalia ja on pelipaikaltaan hyökkäävä keskikenttäpelaaja.


title: Achille Emana

text: Emana aloitti pelaajauransa Euroopassa Valencian junioriakatemiasta. Vuonna 2000, hän siirtyi Toulousen riveihin, viettäen kauden vielä Toulousen junioriakatemiassa. Seuraavana kautena Emana liittyi Toulousen edustusjoukkueeseen ja nosti nopeasti itsensä hyvillä oteillaan avauskokoonpanoon hyökkäävänä keskikenttäpelaajana.


title: Achille Emana

text: Emanaa pidettiin "uutena Michael Essieninä" jatkuvien vakuuttavien otteiden perusteella. Tämä herättikin kiinnostusta muun muassa Ranskan suurseuroissa Olympique Lyonnaissa ja Olympique de Marseillessa..


title: Achille Emana

text: Vuonna 2007 Emanaa yhdistettiin vahvasti Englannin Valioliigassa pelanneeseen Portsmouthiin, jossa pelasi muitakin afrikkalaissyntyisiä pelaajia. Emanan siirtyminen Englantiin osoittautui kuitenkin mahdottamaksi, sillä hänelle ei myönnetty työlupaa. Lopulta, hän teki Toulousen kanssa vuoteen 2010 kestävän jatkosopimuksen.


title: Achille Emana

text: Keväällä 2008 muutamat eurooppalaiset seurat ilmoittivat olevansa kiinnostuneita Emanasta, joukossa olivat muun muassa englantilaisseurat West Ham United ja Newcastle United, sekä espanjalainen Sevilla ilmoitti myös olevansa kamerunilaisen perässä.


title: Achille Emana

text: 11. kesäkuuta 2008 ilmoitettiin, että Real Betis ja Toulouse käyvät neuvotteluita Emanan siirtymisestä Espanjaan. 22. heinäkuuta Emana sai varmistuksen siirrolleen Betisiin arviolta noin 7 miljoonan euron siirtosummalla. Ensimmäisen maalinsa Emana teki Betisissä ottelussa Mallorcaa vastaan, joka päättyi lopulta Betisin 3–0-voittoon.


title: Achille Emana

text: Emana edusti espanjalaisseuraa kolmen kauden ajan, jonka aikana hän pelasi 91 ottelua ja teki niissä 34 maalia. Kaudet 2009–2011 joukkue pelasi maan toiseksi korkeimmalla sarjatasolla Segunda Divisiónissa.


title: Achille Emana

text: 11. elokuuta 2011 hän teki sopimuksen saudiarabilaisseura Al-Hilalin kanssa. Joukkue maksoi hänestä 4,5 miljoonan euron siirtokorvauksen.


title: Achille Emana

text: Emana oli Kamerunin maajoukkueen mukana vuoden 2003 Maanosaliittojen cupissa, kuten myös vuoden 2006 Afrikan-mestaruuskilpailuissa. Hän palasi Kamerunin maajoukkueeseen vuonna 2008, ja oli mukana jälleen vuoden 2008 Afrikan-mestaruuskilpailuissa. Kamerun selviytyi aina finaaliin asti, mutta hävisi finaalin Egyptille jääden hopealle.


title: Achille Emana

text: Hän edusti maataan niin ikään vuoden 2010 Afrikan-mestaruuskilpailuissa kuin myöhemmin kesällä pelatuissa maailmanmestaruuskilpailuissa.


title: Robert Hunter (täsmennyssivu)

text: Robert Hunter voi tarkoittaa seuraavia henkilöitä.


title: Kuopion kaupunginvaltuusto

text: Kuopion kaupunginvaltuusto on Kuopion kaupungin kunnanvaltuusto ja ylin päättävä hallinnollinen elin. Se koostuu nykyisin 59 kunnallisvaaleilla valittavasta jäsenestä.


title: Kuopion kaupunginvaltuusto

text: Valtuusto kokoontuu Valtuusto- ja virastotalon valtuustosalissa osoitteessa Suokatu 42.


title: Kuopion kaupunginvaltuusto

text:
Kuopion kaupungin lautakunnat (2009–2010):
Lisäksi Kuopion käräjäoikeuden lautamiehet ja kiinteistötoimitusten uskotut miehet.


title: Wieninleike

text: Wieninleike () on itävaltalainen ruokalaji. Se on ohut leivitetty vasikanlihaleike, ja se tarjoillaan yleensä sitruunaviipaleen kera. Wieninleike on Itävallan kansallisruokalaji.


title: Wieninleike

text: Wieninleike valmistetaan vasikanlihasta, joka nuijitaan hyvin ohueksi ja paneerataan kahdesti ennen paistamista. Itävallassa viranomaisten säännökset kieltävät sian- tai kalkkunanlihasta tehtyjen leikkeiden markkinoinnin wieninleikkeinä.


title: Wieninleike

text: Wieninleike tarjoillaan Itävallassa perinteisesti perunasalaatin tai persiljalla ja voilla höystettyjen perunoiden kera. Pohjoismaissa se tarjoillaan toisinaan ranskalaisten perunoiden kera.


title: Wieninleike

text: Leikkeen kerrotaan tulleen Wieniin vuonna 1848 kreivi Josef Radetzkyn mukana hänen palatessaan Italiasta kukistamasta lombardialaisten kapinaa.


title: Wieninleike

text: Kielentutkija Heinz Dieter Pohlin vuonna 2007 julkaiseman tutkimuksen mukaan tarina on keksitty italialaiseen keittokirjaan 1960-luvun lopulla ja ruokalaji tunnettiin Itävallassa jo 1830-luvulla. Italiassa saman ruokalajin nimi on "cotoletta alla milanese" eli milanonleike. Ainoa muutos on luun poistaminen vasikanlihaviipaleesta.


title: Wieninleike

text: Lombardiaan leike tuli espanjalaisten mukana Andalusiasta, jonne maurien väitetään tuoneen sen Bysantin juutalaisilta.


title: Wieninleike

text: Sveitsiläinen kinkku- ja juustotäytteinen leike "Cordon Bleu," joka Suomessa tunnetaan paremmin nimellä sveitsinleike, valmistetaan vasikasta tai porsaasta samoin leivittämällä kahteen kertaan.


title: Wieninleike

text: Charles Chaplinin elokuvassa "Diktaattori" nimihenkilö, diktaattori Adenoid Hynkel, puhuu kansalle käyttäen ilmaisuja: ""Wiener Schnitzel, Lager Beer und Sauerkraut. Mit der ach hic."" Jari Tervon romaanissa "Koljatti" pääministeri Pekka Lahnanen tilaa aina wieninleikettä, kun muut valtionjohtajat nauttivat kala- ja äyriäisherkkuja.


title: Robert Hunter (toimittaja)

text: Robert (Bob) Lorne Hunter (13. lokakuuta 1941 – 2. toukokuuta 2005) oli kanadalainen ympäristönsuojelija, toimittaja ja poliitikko. 1969 hän kuului kanadalaiseen Don't Make a Wave Committee -ryhmään, jonka tarkoituksena oli lopettaa maanalaiset ydinkokeet. Vuonna 1972 hän perusti Greenpeacen yhdessä Patrick Mooren, Ben Metcalfen ja muutamien muiden kanssa.


title: Robert Hunter (toimittaja)

text: Hunter oli uraauurtava ympäristönsuojelija. Hänen saavutuksiinsa kuului muun muassa kaupallisen valaanpyynnin kieltäminen. Time-aikakauslehti nimesi hänet yhdeksi kymmenestä 1900-luvun eko-sankarista. Hänet tunnetaan myös termeillä "mindbomb" ja "eco-warrior".


title: Robert Hunter (toimittaja)

text: Hunter syntyi Kanadassa, Manitoban provinssissa St. Bonifacen kaupungissa. Hän aloitti toimittajan uransa 1960-luvulla kirjoittamalla "Winnipeg Tribune" ja "Vancouver Sun" -sanomalehtiin. Aiheet keskittyivät pääasiassa vastakulttuuriin, ympäristöön ja ympäristönsuojeluun. Vuoden 1988 alusta hän toimi Torontolaisen City-TVn selostajana ja reportterina. Hän toimi myös City-TV:n uudella, vain uutisiin keskittyvällä CP24-sisarkanavalla sen alkuvaiheista alkaen. Hunter toimitti myös useita Pohjois-Kanadasta kertovia dokumenttiohjelmia, joita esitetään edelleen CP24-kanavalla täyteohjelmina.


title: Interdimensional hypothesis

text: Interdimensional hypothesis tai myös "Multiversumi" on muun muassa ufotutkija Jacques Valléen käyttämä termi näkymättömistä maailmankaikkeuksista näkyvän maailmankaikkeuden rinnalla, kaikista maailmanhistorian mytologisista ja yliluonnollisista olennoista tässä rinnakkaisessa universumissa. Se on vaihtoehto ufotutkijoiden keskuudessa.


title: Interdimensional hypothesis

text: Multiversumi-termi on lähtöisin fysiikasta ja kosmologiasta. Muiden muassa fyysikko David Deutsch käyttää sitä.


title: Interdimensional hypothesis

text: Psykiatri Rick Strassman sekä ufologit Salvador Freixedo, John Keel, Aime Michel, Jon-Erik Beckjord .


title: Hadi Soua’an Al-Somaily

text: Hadi Soua'an Al-Somaily (, s. 30. joulukuuta 1976 Taif, Saudi-Arabia) on entinen saudiarabialainen 400 metrin aitajuoksija, lajin olympiamitalisti. Hän toimii nykyään kotimaansa urheiluliiton sprinttilajien vastaavana .


title: Hadi Soua’an Al-Somaily

text: Al-Somaily saavutti hopeaa Sydneyn olympialaisissa 2000. Hän juoksi ennätyksensä 47,53 s ja hävisi kilpailun voittaneelle Angelo Taylorille kolme sadasosasekuntia. . Edmontonin MM-kilpailuissa 2001 hän sijoittui ajalla 47,99 neljänneksi jääden 0,1 sekunnin päähän mitalista . Pariisin 2003 ja Helsingin 2005 MM-kilpailuissa sekä Ateenan olympialaisissa 2004 hän karsiutui välierissä.


title: Hadi Soua’an Al-Somaily

text: Al-Somaily voitti 400 metrin aitajuoksun Aasian mestaruuden Jakartassa 2000 ja Incheonissa 2005 . Aasian kisoissa Busanissa 2002 hän voitti kultaa sekä 400 metrin aidoissa että 4 × 400 metrin viestissä . GP-finaalissa hän sijoittui Dohassa 2000 toiseksi ja Pariisissa 2002 viidenneksi.


title: Humax

text: Humax on eteläkorealainen elektroniikkayhtiö, joka on perustettu vuonna 1989. Humax valmistaa muun muassa digisovittimia ja taulutelevisioita.


title: Collège de Montréal

text: Collège de Montréal on Québecin provinssissa Montréalissa sijaitseva high school, jossa opetusta annetaan luokille 7-11. Société de Saint-Sulpice perusti koulun 1. kesäkuuta 1767 roomalaiskatolisen kirkon seminaarikouluksi nimellä "Petit Séminaire de Montréal". Vuosina 1773–1803 koulu tunnettiin nimellä "Collège Saint-Raphaël".


title: Collège de Montréal

text: 1800-luvun puolivälissä muutamat koulun entisistä oppilaista toimivat aktivisteina first nations- ja métis-kansojen oikeuksia puolustavissa kahakoissa. Kuuluisimpina olivat mohawk-päällikkö Joseph Onasakenrat ja métis-johtaja Louis Riel.


title: Collège de Montréal

text: Koulu oli ensimmäinen high school Montréalissa ja on edelleen tunnustettu yhdeksi parhaimmista provinssissa. Se on eritoten tunnettu "accelerated immersion" ohjelmastaan, jossa englanninkielisistä kouluista tulleet ranskankielen perusteet osaavat oppilaat saatetaan kahdessa vuodessa samalle tasolle kuin ranskankielisistä (Frankofone) kouluista tulleet oppilaat. Alun perin koulu oli ainoastaan poikakoulu, mutta vuodesta 1995 lähtien koulu on ollut avoinna molemmille sukupuolille.


title: Collège de Montréal

text: Vuonna 2008 Le Journal de Montréal sanomalehden tietojen mukaan koulun johtohenkilökunta ja johtaja Jacques Giguère on tehnyt suuren joukon koulutoimeen liittymättömiä hankintoja ja kuluja. Giguère osti koulun varoilla kalliita huonekaluja, vuokrasi luksushotellihuoneen joulujuhlan pitopaikaksi ja palkkasi itselleen yksityisen kunto-ohjaajan. Opettajien liitto ja henkilökunnan liitto ovat vaatineet hänen erottamistaan.


title: Fernando Vega

text: Fernando Vega Torres (s. 3. heinäkuuta 1984 Arahal, Sevilla) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa Real Betisiä. Hän on pelipaikaltaan vasen laitapuolustaja.


title: Fernando Vega

text: Vega aloitti uransa Sevillasta ja on seuran kasvatteja. Hän pelasi yhteensä 69 ottelua Sevilla Atléticossa. Kauden 2005–2006 Vega pelasi Segunda Divisiónissa Lorca Deportivan joukkueessa.


title: Fernando Vega

text: Heinäkuussa 2006 Vega siirtyi Sevillan kaupungin toiseen joukkueeseen Real Betisiin ilmaisella siirrolla. Hän nousi nopeasti omalla pelipaikallaan joukkueen avauskokoonpanoon.


title: Madeiranhippiäinen

text: Madeiranhippiäinen ("Regulus madeirensis") on pienikokoinen Madeiran endeemisiin lintulajeihin kuuluva varpuslintu. Aiemmin sen ja tulipäähippiäisen katsottiin olevan samaa lajia. Oman lajistatuksen madeiranhippiäinen sai vuonna 2003.


title: Madeiranhippiäinen

text: Kooltaan madeiranhippiäinen on noin 8–8,5 cm pitkä. Madeiranhippiäinen muistuttaa muuten väritykseltään muita hippiäisiä, mutta sen erottaa mustasta ja ylempää valkeasta silmäkulmajuovasta. Myös päälaen juova on hyvä tuntomerkki. Naaraalla juovan väri on keltainen ja koirailla oranssi. Erona tulipäähippiäiseen on, että nokka on pidempi, silmäkulmanjuova on lyhempi ja siipikuviot ovat mustemmat.


title: Madeiranhippiäinen

text: Lajia tavataan koko Madeiran saarella. Se elää saaren alkuperäisissä laakeripuusekametsissä yleensä 600–1 550 metrin korkeudessa. Madeiranhippiäinen ei sopeudu viljeltyihin eukalyptusmetsiin, ja vaikka lajia ei luokitellakaan uhanalaiseksi, alkuperäisten metsien muuttaminen viljelymetsiksi on sille uhka.


title: Madeiranhippiäinen

text: Madeiranhippiäinen käyttää ravintonaan hyönteisiä ja hämähäkkejä, joita se etsii lehdiltä ja oksilta. Pyöreänmallisen pesänsä laji rakentaa pensaaseen hämähäkinseitistä, sammalesta ja pienistä oksista. Naaras munii 5–7 munaa, yleensä 6.


title: Nick Cannon

text: Nicholas Scott "Nick" Cannon (s. 8. lokakuuta 1980, San Diego, Kalifornia) on yhdysvaltalainen näyttelijä ja rap-artisti.


title: Nick Cannon

text: Nick Cannon syntyi 8. lokakuuta 1980 San Diegossa, Kaliforniassa. Hänen äitinsä oli Beth Gardner ja isänsä James Cannon, televisiosaarnaaja Charlottessa, Pohjois-Karolinassa. Lapsena hän vietti osan aikaa äitinsä ja isoäitinsä luona San Diegossa ja osan aikaa isänsä luona Charlottessa.


title: Nick Cannon

text: Cannon alkoi esiintyä 8-vuotiaana. 11-vuotiaana hänellä oli jo oma stand-up-pätkä isänsä televisio-ohjelmassa. Silloin Cannon perusti ystävänsä Steve Grovesin kanssa "Da Bomb Squad" -nimisen rap-duon. Yhdessä he lämmittelivät yleisöä muun muassa Will Smithille, Lyte Funky Onesille, 98 Degreesille, ja Montell Jordanille. Teini-ikäisenä Cannon muutti Hollywoodiin, jossa hän esitti stand-up-komediaa komediaklubeilla.


title: Nick Cannon

text: Päästyään high schoolista vuonna 1998, Cannon teki televisiodebyyttinsä Nickelodeon-televisiokanavalla sketsisarjassa "All That". Vuonna 2002 hän sai oman tv-sarjansa "The Nick Cannon Show". Myöhemmin samana vuonna hän sai ensimmäisen pääroolinsa elokuvassa "Drumline", ja vuonna 2003 hän esiintyi pääroolissa elokuvassa "Rahalla ei rakkautta saa" (engl. "Love Don't Cost a Thing"). Vuonna 2005 hän esiintyi "Roll Bounce" -musikaalielokuvassa toisen rap-artistin Bow Wown ohella. Samana vuonna Cannon näytteli komediassa "Koulukyttä" (engl. "Underclassman"), jota hän myös oli mukana tuottamassa, ja tuotti MTV:n improvisaatiokomediasarjan "Wild 'N Out", jossa hän oli myös juontajana.


title: Nick Cannon

text: Vuonna 2006, Cannon oli ääninäyttelijänä animaatioelokuvassa "Monsteritalo" (engl. "Monster House"), sekä näytteli draamaelokuvassa "Bobby". 2007 hän loi "Short Circuitz" -nimisen sketsikomediasarjan, joka näkyi MTV:llä. Hän näyttelee myös elokuvissa "Day of the Dead" (2008) ja "American Son". Vuodesta 2009 lähtien Cannon on toiminut America's Got Talentin juontajana.


title: Nick Cannon

text: Televisio- ja elokuvatyön lisäksi Cannon on myös rap-artisti. Allekirjoitettuaan levytyssopimuksen Jive Recordsin kanssa 2001, hän esiintyi Lil' Romeon ja 3LW:n kanssa "Jimmy Neutron: Boy Genius" -elokuvan soundtrackilla cover-kappaleella "Parents Just Don't Understand", joka on alun perin vuodelta 1988.


title: Nick Cannon

text: Cannonin debyyttialbumi, hänen omaa nimeään kantava "Nick Cannon", julkaistiin vuonna 2003. Siltä on julkaistu single "Your Pops Don't Like Me".


title: Nick Cannon

text: Vuonna 2005 Cannon perusti oman levy-yhtiönsä, Can I Ball Records, ja hän aikoi julkaista toisen albuminsa "Stages" samana vuonna. Albumin ensimmäinen single "Can I Live?" julkaistiin heinäkuussa 2005, ja sitä seurasi toinen single "Dime Piece" maaliskuussa 2006.


title: Nick Cannon

text: Cannon on seurustellut Grammy-ehdokkaana olleen laulaja-näyttelijän Christina Milianin kanssa sekä näyttelijä Kim Kardashianin kanssa.


title: Nick Cannon

text: Helmikuussa 2007 Cannon alkoi tapailla Victoria's Secret -mallia Selita Ebanksia. ja kosi häntä 7. toukokuuta 2007. Pariskunta kuitenkin perui kihlauksensa lokakuussa 2007.


title: Nick Cannon

text: 30. maaliskuuta 2008 Cannon meni naimisiin laulaja Mariah Careyn kanssa Bahamalla Eleutheran saarella.


title: Nick Cannon

text: Hän erosi vaimostaan 2015.


title: François Victor Masséna

text: François Victor Masséna (2. huhtikuuta 1799 Antibes-16. huhtikuuta 1863) oli ranskalainen lintutieteilijä.


title: François Victor Masséna

text: Massénan isä oli Napoleonin sotapäällikkö André Masséna. François Masséna keräsi laajan lintukokoelman, joka käsitti noin 12 500 näytettä. Vuonna 1846 hän myi kokoelman tohtori T.B. Wilsonille, joka lahjoitti sen Philadelphian luonnontieteiden akatemialle (Philadelphia Academy of Natural Sciences).


title: François Victor Masséna

text: Vuonna 1823 Masséna avioitui kenraali Jean Francois Joseph DeBellen tyttären Annan kanssa ja heille syntyi neljä lasta.


title: François Victor Masséna

text: Masséna kuvaili ja nimesi muutamia uusia papukaijalajeja yhdessä veljenpoikansa Charles de Souancén kanssa, muun muassa siniposkiaratin ("Pyrrhura molinae").


title: Helmut Sick

text: Heinrich Maximilian Friedrich Helmut Sick (10. tammikuuta 1910 Leipzig–5. maaliskuuta 1991 Rio de Janeiro) oli saksalais-brasilialainen lintutieteilijä.


title: Helmut Sick

text: Sick opiskeli ornitologiaa Berliinissä Erwin Stresemannin johdolla vuodesta 1936 alkaen. Hänen väitöskirjansa ("Studie zur funktionalen Morphologie über die Feinstruktur von Federn" 1937) käsitteli höyhenen rakennetta. Sick sai assistentin paikan Berliinin eläintieteellisen museon lintutieteen osastolla, mutta pian hänet määrättiin Brasiliaan suuntautuneelle tutkimusretkelle vuonna 1939. Brasilian liityttyä toiseen maailmansotaan Saksan rinnalla vuonna 1942 Sick pidätettiin ja hän vietti vankilassa kolme vuotta, vapautuen 1945. Häi jäi kuitenkin asumaan Brasiliaan ja sai maan kansalaisuuden 1952. Hän liittyi American Ornithologists' Unionin (AOU) jäseneksi 1947 ja hänet valittiin seuran kunniajäseneksi 1983.


title: Helmut Sick

text:
Sick oli Fundaçao Brasil Centralin (FBC) toimihenkilö 1946–1959. Vuonna 1960 Sick siirtyi Museu Nacional de
Historia Naturalin leipiin Rion Quinta da Boa Vistaan. Hän toimi museon lintuosaston johtajana jäädessään eläkkeelle 1981.


title: Helmut Sick

text: Sick teki useita tutkimusmatkoja keskiseen Brasiliaan ja julkaisi yli 200 tieteellistä artikkelia sekä kirjoitti useita kirjoja. Hän nimesi ja kuvaili muutamia uusia lintulajeja, kuten brasiliantapakulon ("Scytalopus novacapitalis"), kultakruunutanssijan ("Lepidothrix vilasboasi"), isosukastapakulon ("Merulaxis stresemanni") ja brasilianvirtaorneeron ("Cinclodes pabsti").


title: AKT-maat

text: AKT-maat eli Afrikan, Karibian ja Tyynenmeren maat ovat ryhmä maita, joilla on erityiset kauppasuhteet Euroopan unionin kanssa. Euroopan unionin ja AKT-maiden erityissuhteet luotiin alun perin Lomén sopimusten kautta vuonna 1975, jonka korvasi Cotonoun sopimus vuonna 2000.


title: AKT-maat

text: AKT-maat eroavat toisistaan huomattavasti. Nigeria on maista suurin lähes 150 miljoonalla asukkaallaan monen Karibian ja Tyynenmeren saarivaltion asukasluvun jäädessä alle sadantuhannen. Myös elintasoerot ovat huomattavat, sillä maihin kuuluu maailman köyhimpiin kuuluvia Afrikan valtiota sekä suhteellisen vauraita Karibian valtioita kuten Bahama tai Barbados.


title: AKT-maat

text: 79 AKT-maata jaoteltuna maanosittain. Sopimuksen liite V asettaa osalle maista erityismääritelmän, jotka on merkitty luetteloon seuraavasti:


title: The Boatlift

text: The Boatlift on rap-artisti Pitbullin kolmas studioalbumi, joka julkaistiin 27. marraskuuta 2007.


title: The Boatlift

text: Albumi debytoi Yhdysvalloissa Billboard 200 -listan sijalla 50.


title: Esihistoriallinen puisto

text: Esihistoriallinen puisto ("Prehistoric park") on kuusiosainen dokumenttia jäljittelevä televisiosarja. Se kertoo seikkailija Nigel Marvenista, joka kerää aikaportin kautta matkustamalla esihistoriallisia sukupuuttoon kuolleita eläinlajeja, kuten dinosauruksia ja mammutteja, nykymaailmassa sijaitsevan ”Esihistorialliseen puistoon”.


title: El Mariel

text: El Mariel on rap-artisti Pitbullin toinen studioalbumi vuodelta 2006. Albumi sijoittui Billboard 200 -listalle sijalle 17, ja sitä myytiin 48 000 kappaletta.


title: El Mariel

text: Rap Artisti Cuban Link läimäytti Pitbullia kuultuan levystä, koska nimi tulee Marielin pakolaislautasta jonka mukana tuli n. 125 000 kuubalaista Amerikkaan. Pitbull itse synyi Miamissa ja Cuban Link puolestaan tuli Marielin pakolaislautalla Amerikkaan. (Cuban Linkin haastattelu tapahtuneestta.)


title: Caltanissettan maakunta

text: Caltanissettan maakunta (, ) on yksi Italian maakunnista. Se sijaitsee Sisilian saaren eteläosassa rajoittuen lännessä Agrigenton maakuntaan, luoteessa Palermon metropolikaupunkiin, pohjoisessa Ennan maakuntaan, koillisessa Catanian metropolikaupunkiin ja idässä Ragusan maakuntaan sekä etelässä Välimereen.


title: Caltanissettan maakunta

text: Caltanissettan maakunnan pinta-ala on 2 138 km² ja asukasluku runsaat 270 000. Maakunta muodostuu 22 kunnasta, pääkaupunki on Caltanissetta. Resuttanon kunta on Palermon maakunnan enklaavi.


title: Caltanissettan maakunta

text: Maakunnan suurimmat kaupungit ovat (31.12.2015):


title: Rick Strassman

text: Dr. Rick Strassman (s. 1952, Los Angeles, Kalifornia ) on lääketieteen lisensiaatti, joka on erikoistunut psykiatriaan kliinisessä farmakologiassa.


title: Rick Strassman

text: Strassmanin tutkimukset ovat tähdänneet selvittämään dimetyylitryptamiinin (DMT), voimakkaan enteogeenin ja psykedeelin, vaikutuksia ihmiseen. Hän on ehdottanut että DMT:tä syntyisi aivoissa käpyrauhasessa. DMT:tä esiintyy lukuisissa kasveissa ja se toimii ihmisruumiissa aivojen välittäjäaineena. Sen kemiallinen rakenne on samankaltainen serotoniinin ja melatoniinin kanssa. Strassmanin viisivuotisen tutkimusprojektin aikana DMT:tä annettiin yhteensä noin 400 annosta 60 vapaaehtoiselle koehenkilölle. Koehenkilöistä yli puolet raportoivat samankaltaisia kokemuksia. Näille kokemuksille oli yleistä itsestään muuntuvien geometristen kuvioiden näkeminen ja erittäin vaikuttavat kohtaamiset planeettamme ulkopuolisten olentojen kanssa ja niiden kanssa vuorovaikuttaminen. Tutkimus toteutettiin University of New Mexico's School of Medicine -yliopistossa Albuquerquessa, Meksikossa, jossa Strassman toimi psykiatrian professorina. Strassman on esittänyt, että ihmisen lähestyessä kuolemaa käpyrauhanen vapauttaa DMT:tä ja saa aikaan niin kutsutun kuolemanrajakokemuksen. Tutkimusprojektista on syntynyt kirja ja elokuva "DMT: The Spirit Molecule".


title: Kimonkylä

text: Kimonkylä () on kylä Lapinjärven kunnan koillisosassa. Alkujaan Kimonkylän nimi on ollut vain "Böle", mutta nimeen lisättiin Kimo-liite, joka viittaa ensimmäisiin asukkaisiin, jotka saapuivat Iitin Haapakimolasta. Kimonkylä rajoittuu etelässä Pukaron kylään, idässä Elimäkeen, pohjoisessa Iittiin ja lännessä Artjärveen. Alkujaan asutus oli keskittynyt Taasianjoen rannalle. Kimonkylässä asui vuoden 2006 lopussa 161 asukasta.


title: Kimonkylä

text: Kimonkylässä toimii nuorisoseura "Valonsäde", jonka virallinen perustamispäivä on 6. tammikuuta 1902.


title: Kimonkylä

text: Talvisodan viimeisten Viipurinlahden taistelujen aikana 11. maaliskuuta 1940 Lahtea kohti oli lentämässä neuvostoliittolainen DB-3A ( DB-3 2M-86) -pommituslentokonemuodostelma, mikä oli lähtenyt lentoon Kuusikun lentokentältä Viron Raplasta. Kone kuului 7. kaukolentopommitusrykmenttiin, joka oli siirretty Voronežista 26. helmikuuta 1940 Viroon.


title: Kimonkylä

text: Luutnantti Olli Puhakka ja talvisodan ainoa italialainen kaatunut vapaaehtoinen Diego Manzocchi olivat torjuntalennolla Fiat G. 50 -hävittäjälentokoneilla. Pari saavutti neuvostoliittolaisen pommituskoneet Iitin Sääksjärvellä. Luutnantti Olli Puhakka ampui lentokoneen kapteenin, luutnantti Grigori Konstantinovitš Bulavan ohjaaman DB-3 -kaukopommituslentokoneen lentomuodostelmasta alas. Bulavan lisäksi kuolivat myös kaikki muut: yliluutnantti Haltzibetšir Dzamurzovitš Britajev, alikersantti Abram Markovitš Korsunski ja alikersantti Vladimir Platonovitš Žigir.


title: Kimonkylä

text: DB-3 putosin Kimonkylään pirstaleiksi. Italialainen ja Suomen ilmavoimien ylikersantti Diego Manzocchi sai osuman keuhkoihinsa, mutta yritti pelastaa koneen laskeutumalla Iitin Ikolanjärvelle, jota nykyisin kutsutaan hehtaaria vähäisemmän pinta-alansa vuoksi Ikolanlammeksi , missä kone meni penkkaan laskutelineet alas laskettuina ja pyörähti ympäri. Ohjaamosta tuli Manzocchin päähän lunta ja jäätä ja hän kuoli päähänsä saamiin vammoihin laskutelinelaskuyrityksellä. Mahalaskulla, joka olisi vaurioittanut hävittäjää enemmän, hän olisi voinut pelastua. Fiat G.50, jonka tunnusmerkki oli Suomen ilmavoimissa FA-22, saatiin korjattua ja palautettua jatkosotaa varten Lentolaivue 26:een 19.4.1941.


title: Pihkovan piiri

text: Pihkovan piiri () on paikallinen itsehallintoalue Pihkovan alueella Venäjällä. Alueen luoteisosassa sijaitsevan piirin pinta-ala on 3 573 neliökilometriä ja asukkaita on 34 323 henkeä (vuonna 2010).


title: Pihkovan piiri

text: Vuonna 1927 perustetun piirin hallinnollinen keskus on Pihkovan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Pihkovan piiriin kuuluu 10 maalaiskuntaa:


title: Pihkovan piiri

text: Lisäksi piiriin kuuluu yksi suoraan piirihallinnon alainen alue – Zalitan saaret (ven. Залитские острова).


title: Pihkovan piiri

text: Pääelinkeino on maatalous, joka on keskittynyt maidon ja lihan tuotantoon sekä rehun, vihannesten, perunan ja pellavan viljelyyn. Teollisuus tuottaa mm. rakennustarvikkeita, koneita ja laitteita sekä sahatavaraa.


title: Ingermaninkylä

text: Ingermaninkylä () on kylä Lapinjärven kunnassa Lapinjärven länsipuolella. Kylä rajoittuu luoteessa Porlammiin, lounaassa Rutumiin ja nykyisen Loviisan kaupungin entiseen Liljendalin kuntaan, idässä Kirkonkylään ja Vasarankylään ja kaakossa Pekinkylään. Ingermaninkylän entinen nimi on Lapinjärvenkylä (). Myöhempi Ingermaninkylä nimitys juontunee Oluf Ingermarssonista, joka kävi kiistaa kalavesistä kappelin kanssa vuonna 1414. Vuoden 2006 lopussa Ingermaninkylässä oli 206 asukasta.


title: Ingermaninkylä

text: Ingermaninkylässä on Teboil-liikenneasema lounasravintolalla, Uudenmaan Ely-keskuksen siviilipalveluskeskus entisellä Sjökullan kartanolla sekä Lapinjärven motelli valtatie 6:n länsipuolella. Yhdystie 1751:n, Porlammintien-Myrskylän tien varrella, millä myös siviilipalveluskeskus on, on muoviputkitehdas ja Nesteen liikenneasema, raskaan liikenteen tankkauspaikka. Alue on Lapinjärven rannalla Lapinjärven kuntaa, mikä on alavaa ja tasaista. Pientalotontteja myydään kunnan asukasluvun vahvistamiseksi Lapinjärven etelärannalta, Ingermaninkylän pohjoisosasta.


title: Ingermaninkylä

text: Tietoliikenteeseen liittyvät matkapuhelintukiasemat ovat etäällä korkealla paikalla Lapinjärveä. Ingermaninkylässä on yksi OH-luettelossa oleva amatööriradioasema.


title: Heikinkylä

text: Heikinkylä () on kylä Lapinjärven kunnassa. Kylä rajoittuu etelässä Lapinkylään, lännessä Pekinkylään, pohjoisessa sekä Kirkonkylään että Lindkoskeen ja idässä Ruotsinpyhtääseen. Heikinkylän nimi juontuu keskiajalla yleiseen Henrik-nimeen. Heikinkylän asukasluku vuoden 2006 lopussa oli 257.


title: Heikinkylä

text: Kylässä tunnetun perimätiedon mukaan kylän alueelle ensimmäisenä asettui 1700 luvulla, Hindrik - ja hänen mukaansa koko kylä nimetty olisi. Hindriksby sai sittemmin nykyisen muotonsa "Hindersby" josta sen suomenkielinen nimi on käännetty Heikinkyläksi.


title: Harsböle

text: Harsböle on kylä Lapinjärven kunnassa. Harsböle on Lapinjärven eteläisin kylä. Se rajoittuu pohjoisessa Lapinkylään, lännessä Pernajaan ja etelässä ja idässä Ruotsinpyhtääseen. Harsbölen nimi viittaa joko lautamieheen Jåp Hardiin tai lautamies Olef Hardiin, böle-pääte tarkoittaa asuinpaikkaa. Harsbölessä oli vuoden 2006 lopussa 49 asukasta ja se on näin Lapinjärven asukasmäärältään pienin kylä.


title: Robert Montgomery (näyttelijä)

text: Robert Montgomery (21. toukokuuta 1904 Beacon, New York – 27. syyskuuta 1981 New York, New York) oli yhdysvaltalainen näyttelijä ja elokuvaohjaaja.


title: Robert Montgomery (näyttelijä)

text: Robert Montgomery syntyi nimellä Henry Montgomery Jr. New Yorkin osavaltiossa Yhdysvalloissa. Hän aloitti uransa teatterinäyttelijänä New Yorkissa. Siellä hän tapasi George Cukorin, joka tarjosi töitä Hollywoodissa. Ensiesiintymisensä elokuvissa Montgomery teki vuonna 1929.


title: Robert Montgomery (näyttelijä)

text: Montgomery oli tuottoisa näyttelijä 1930-luvulla, mutta toisen maailmansodan alkaminen katkaisi hänen uransa. Hän toimi toisessa maailmansodassa laivastossa. Montgomery toimi näyttelemisen lisäksi elokuvaohjaajanakin ohjaten muun muassa elokuvat "Nainen järvessä" (Lady in the Lake, 1947), "Vaarallisilla poluilla" (Ride the Pink Horse, 1947), "Puuttuva todistaja" (Your Witness, 1950) ja "Ratkaisun hetket" (The Gallant Hours, 1960), jonka hän myös tuotti.


title: Robert Montgomery (näyttelijä)

text: Vuonna 1935 Montgomerystä tuli Screen Actors Guildin presidentti ja hänet valittiin uudestaan virkaan vuonna 1946. Hän oli ehdolla parhaan miespääosan Oscar-palkinnon saajaksi elokuvista "Night Must Fall" (1937) ja "Henki etsii asuntoa" (Here Comes Mr. Jordan, 1941). Montgomery juonsi Oscar-gaalan vuonna 1948. Vuosina 1950–1957 hän juonsi suosittua televisio-ohjelmaa "Robert Montgomery Presents", jonka jaksoja hän myös tuotti. Vuonna 1955 Montgomery sai Tony-palkinnon ohjauksestaan näytelmään "The Desperate Hours". Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.


title: Robert Montgomery (näyttelijä)

text: Montgomery kuoli syöpään 77-vuotiaana. Hän oli elämänsä aikana kaksi kertaa naimisissa ja hänellä oli ensimmäisestä avioliitosta kaksi lasta: näyttelijä Elizabeth Montgomery (1933–1995) ja Robert Montgomery, Jr. (1936–2000).


title: Sabotaasi (yhtye)

text: Sabotaasi oli vuodesta 1986 saman vuosikymmenen loppupuolelle asti toiminut lapualainen hardcore punk -yhtye. Yhtye julkaisi kaikkiaan kolme seitsemäntuumaista EP:tä ja sen kaksi kappaleista oli mukana SHJ Recordsin punkkokoelmalla "Dokumentti todellisuudesta".


title: Sabotaasi (yhtye)

text: Kulissit-singlellä:Yhtyeen jäsenistä Peku (Petteri) ja Timo olivat Sabotaasin jälkeen mukana Juggling Jugularsissa.


title: Ontrei Vanninen

text: Ontrei Vanninen (myös Ontrei Borissa, 1807–1891) Sortavalan Rautalahdesta oli suomalainen runonlaulaja. Esiintyi muiden aikansa runonlaulajien tapaan usein Sortavalan Laulujuhlilla.


title: Ontrei Vanninen

text: Runonlaulajat olivat suurimmaksi osaksi kotoisin Vienan Karjalasta. Ontrei Vanninen oli viimeisiä runonlaulajia kotiseudullaan Laatokan Karjalassa.


title: Ontrei Vanninen

text: O. A. Forsström kertoo kirjassaan "Kuwia Raja-Karjalasta" vuonna 1894:


title: Saigon (yhtye)

text: Saigon oli syksystä 1980 vuosikymmenen puoliväliin toiminut haminalainen uuden aallon rockyhtye. Osa yhtyeen jäsenistä oli mukana Zoint-yhtyeessä, jolta ilmestyi vuonna 1979 single "Rakkauden soturi". Ensimmäinen Saigon-single "Tää on sulle isä" ilmestyi syksyllä 1980 ja eponyymi debyyttialbumi heinäkuussa 1981. Yhtyeen toisella ja viimeiseksi jääneellä vuonna 1984 ilmestyneellä albumilla "Juoksen pois" olivat vierailijoina muun muassa Sonja Lumme, Pave Maijanen ja Pepe Willberg.


title: 49ers

text: 49ers oli italialainen elektronista musiikkia esittävä yhtye, joka toimi vuosina 1988–1998. Yhtyeen nimi tulee sanfranciscolaisesta amerikkalaisen jalkapallon joukkueesta San Francisco 49ersista.


title: 49ers

text: Yhtyeen tunnetuimpia kappaleita ovat muun muassa ""Touch Me"", ""Keep Your Love"" ja ""I Need U"".


title: The Alfee

text: The Alfee on Japanissa suosittu pop- ja rockyhtye. Yhtye perustettiin Tokiossa vuonna 1974, ja se jatkaa edelleen uraansa. HMV-ketju valitsi yhtyeen sadan merkittävimmän japanilaisen populaarimusiikin artistin luetteloonsa sijalle 92.


title: Pljussan piiri

text: Pljussan piiri () on paikallinen itsehallintoalue Pihkovan alueella Venäjällä. Alueen pohjoisosassa sijaitsevan piirin pinta-ala on 2 577 neliökilometriä ja asukkaita oli 9 187 henkeä (vuonna 2010).


title: Pljussan piiri

text: Vuonna 1927 perustetun piirin hallinnollinen keskus on Pljussan (ven. Плюсса, 3 450 as.) kaupunkimainen taajama. Lisäksi siihen kuuluu Zapljusjen (ven. Заплюсье, 1 096 as.) taajama ja 3 maalaiskuntaa:


title: Pljussan piiri

text: Piirin kautta kulkee Pietarin ja Pihkovan välinen rautatie sekä Pietarin ja Valko-Venäjän rajan välinen M20-valtatie. Seudulla saa alkunsa Pljussajoki.


title: Pljussan piiri

text: Talous perustuu metsäteollisuuteen sekä maidon ja perunan tuotantoon erikoistuneeseen maatalouteen.


title: Sanktio (yhtye)

text: Sanktio on imatralainen punkrockyhtye joka on perustettu vuonna 1996. Se julkaisi Kråklund Recordsin kautta kaksi albumia 1990-luvun loppupuolella. Yhtyeen viimeisin äänite ennen vuonna 2009 tehtyä comebackia oli keväällä 2001 julkaistu omakustanne-EP. Vuonna 2010 yhtye allekirjoitti levytyssopimuksen Woimasoinnun kanssa ja julkaisi albumin Aihetta paniikkiin.


title: Outovan piiri

text: Outovan piiri () on paikallinen itsehallintoalue Pihkovan alueella Venäjällä. Alueen pohjoisosassa Peipsijärven rannalla sijaitsevan piirin pinta-ala on 3 392 neliökilometriä ja asukkaita oli 12 792 henkeä (vuonna 2010).


title: Outovan piiri

text: Vuonna 1924 perustetun piirin hallinnollinen keskus on Outovan kaupunki (4 379 as., koko kaupunkikunta 6 263 as.). Lisäksi siihen kuuluu 8 maalaiskuntaa:


title: Outovan piiri

text: Outovassa on Hatsina–Iivananlinna-radalta Veimarin asemalla haarautuvan sivuradan pääteasema. Kaupungin kautta kulkee Pihkovan ja Slantsyn välinen maantie.


title: Outovan piiri

text: Piirissä on elintarvike- ja puunjalostusteollisuutta. Maatalous on keskittynyt maidon ja lihan tuotantoon sekä perunan viljelyyn.


title: Kenneth Westerback

text: Kenneth Westerback on entinen suomalainen jääkiekkoilija ja nykyinen valmentaja. Hän edusti pelaajaurallaan Vaasan Sportia. Westerback on toiminut Sportin edustusjoukkueen päävalmentajana vuosina 2002–2003 ja 2010. Hän on toiminut valmentajaurallaan myös muun muun muassa Sportin edustusjoukkueen apuvalmentajana, seuran A-junioreiden päävalmentajana sekä seuran junioreiden valmennuspäällikkönä.


title: Porhovin piiri

text: Porhovin piiri () on paikallinen itsehallintoalue Pihkovan alueella Venäjällä. Alueen itäosassa sijaitsevan piirin pinta-ala on 3 190 neliökilometriä ja asukkaita on 21 568 henkeä (vuonna 2010).


title: Porhovin piiri

text: Vuonna 1927 perustetun piirin hallinnollinen keskus on Porhovin kaupunki (10 608 as.).


title: Porhovin piiri

text: Piirin kautta kulkee Bologojen ja Pihkovan välinen rautatie.


title: Porhovin piiri

text: Tärkeimmät elinkeinot ovat maatalous ja elintarviketeollisuus.


title: Fuller’s

text: Fuller's (Fuller, Smith and Turner plc) () on englantilainen vuonna 1845 Chiswickissä Länsi-Lontoossa perustettu panimoyritys. Fuller'sin pullotettuja oluita myydään laajalti maailmalla.


title: Fuller’s

text: Fuller's laajensi markkinaosuuttaan huomattavasti vuonna 2005 ostamalla ja lopettamalla Hampshiren Hordeanissa sijainneen Galesin panimoyrityksen 91,8 miljoonan punnan kaupalla. Kaupan jälkeen Fuller'silla on yli 360 pubia.


title: Mikael Hallbäck

text:
Mikael Hallbäck on entinen suomalainen jääkiekkoilija, joka edusti Mestiksessä pelaavaa Vaasan Sportia. Hallbäck aloitti pelaajauransa Kokkolan Hermeksessä josta hän siirtyi kaudeksi 1996−1997 pelaamaan Sportiin.
Hallbäck oli mukana nostamassa Sportia takaisin 1. divisioonaan kaudella 1997. Hallbäck on kauppatieteiden maisteri. Hallbäckillä oli Sportin kanssa sopimus vuoteen 2009 asti. Hän toimi Sportin varakapteenina. Hallbäck on kaikkien aikojen toiseksi eniten Mestis/1.divisioona -pelejä pelannut pelaaja. Hallbäck on pelannut myös SM-liigapelejä kun Sport kohtasi liigakarsinnoissa Ässät 4. huhtikuuta 2009.


title: Emil Öist

text: Emil Arvid Öist () oli suomalainen jääkärivääpeli ja suojeluskuntaupseeri.


title: Emil Öist

text: Hänen vanhempansa olivat puuseppä Johan Öist ja Sofia Maria Rönnholm. Hänet vihittiin avioliittoon vuonna 1921 Tyra Alice Påttin kanssa.


title: Emil Öist

text: Öist kävi kansakoulun ja Vaasan kauppakoulua vuosina 1915–1916.


title: Emil Öist

text: Öist työskenteli liikeapulaisena Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 27. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Aa-joelta hänet lähetettiin Altonan työosastoon, josta hänet laskettiin edelleen siviilitöihin Saksaan 2. elokuuta 1917. Takaisin pataljoonan täydennysjoukkoon hän palasi helmikuussa 1918 juuri ennen pataljoonan kotiuttamista.


title: Emil Öist

text: Öist saapui takaisin Suomeen 24. maaliskuuta 1918 höyrylaiva S/S Arcturuksen toisella matkalla Vaasaan. Perille päästyään hänet ylennettiin jefreitteriksi ja komennettiin joukkueenjohtajaksi 5. Jääkärirykmentin 14. jääkäripataljoonan 2. komppaniaan, missä joukossa hän otti osaa sisällissodan taisteluihin Karjalankannaksella.


title: Emil Öist

text: Öist siirrettiin sisällissodan jälkeen 5. syyskuuta 1918 alkaen Itämeren jalkaväkirykmentti 1:een, jonka tunnettiin myöhemmin nimellä Porin rykmentti. Hän toimi rykmentissä vääpelinä 2. konekiväärikomppaniassa. myöhemmin hänet siirrettiin Turun kaupungin komendanttivirastoon ja oli 15. tammikuuta - 30. kesäkuuta 1919 välisen ajan kouluttajana Vaasan suojeluskunnassa. Armeijasta hän erosi sotapalveluksesta 1. lokakuuta 1920 ja sai sen jälkeen töitä prokuristina ja osastopäällikkönä C. J. Hartmanin liikkeestä Vaasasta. Siviilitöidensä ohella hän toimi myös Suojeluskuntajärjestössä vuosina 1920–1924 ollen päällikkönä Vaasan suojeluskunnan 3. komppaniassa ja myöhemmin Vaasan suojeluskuntapiirin IV alueella.


title: Emil Öist

text:
Öist osallistui talvisotaan Vaasan suojeluskuntapiirin II alueen päällikkönä ja jatkosodan puhjettua hän sai johdettavakseen Vaasan suojeluskuntapiiri. Sotien jälkeen hän palasi C. J. Hartmanin palvelukseen.
Öist toimi Vaasan kaupunginvaltuuston jäsenenä vuosina 1931, 1933–1935 ja istui myöhemmin Vaasan kaupunginvaltuustossa Svenska Finlands Folktingin jäsenenä. - Hänet haudattiin Vaasaan.


title: Pustoškan piiri

text: Pustoškan piiri () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1 870 neliökilometriä ja asukkaita on 9 379 henkeä (vuonna 2010).


title: Pustoškan piiri

text: Vuonna 1927 perustetun piirin hallinnollinen keskus on Pustoškan kaupunki (4 619 as., kaupunkikunta yhteensä 7 274 as.). Piiriin kuuluu lisäksi viisi maalaiskuntaa.


title: Pustoškan piiri

text: Piirin alueella risteävät Moskovasta Latvian rajalle johtava M9-valtatie sekä Pietarin ja Valko-Venäjän rajan välinen M20-valtatie. Sen kautta kulkee myös Moskovan ja Riian välinen rautatie.


title: Pustoškan piiri

text: Tärkeimmät elinkeinot ovat metsä- ja elintarviketeollisuus sekä maatalous.


title: Xisco

text: Xisco on nimestä Francisco johdettu lempinimi. Se voi viitata seuraaviin henkilöihin:


title: Puškinskije Goryn piiri

text: Puškinskije Goryn piiri () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1 059 neliökilometriä. Vuonna 2010 siellä asui 9 379 henkeä.


title: Puškinskije Goryn piiri

text: Vuonna 1935 perustetun piirin hallinnollinen keskus on Puškinskije Goryn kaupunkimainen taajama (ven. Пушкинские Горы, 5 222 as.). Lisäksi siihen kuuluu 3 maalaiskuntaa:


title: Puškinskije Goryn piiri

text: Piirin länsiosan kautta kulkee Pietarin ja Valko-Venäjän rajan välinen M20-valtatie. Lännestä itään piirikeskuksen kautta kulkee Pihkovan ja Velikije Lukin välinen maantie.


title: Puškinskije Goryn piiri

text: Tärkeimmät elinkeinot ovat maidon ja lihan tuotantoon erikoistunut maantalous, elintarviketeollisuus ja matkailu. Alueella on runoilija Aleksandr Puškinille omistettu Mihailovskojen museoalue, jossa käy vuosittain yli 300 000 matkailijaa.


title: Ricky Sbragia

text: Ricky Sbragia (s. 26. toukokuuta 1956) on skotlantilainen jalkapallovalmentaja ja entinen puolustaja. Hänellä on italialaiset sukujuuret. Marraskuusta 2014 lähtien hän on toiminut Skotlannin alle 21-vuotiaiden jalkapallomaajoukkueen päävalmentajana.


title: Ricky Sbragia

text: Sbragia aloitti peliuransa Birmingham Cityssä 1974. Hän oli pelannut seuran junioriakatemiassa ja debytoi edustusjoukkueessa kaudella 1974/75. Ura seurassa ei kuitenkaan skottipuolustajalle auennut ja neljän kauden aikana kertyi vain 15 liigaottelua. Kauden 1975/75 hän tosin pelasi lainalla skottiseura Greenock Mortonissa.


title: Ricky Sbragia

text: 1978 Sbragia siirtyi Birminghamista Walsalliin. Hän pelasi seurassa kaksi kautta siirtyen 1980 Blackpooliin. Kahden kauden aikana peliaikaa ei juurikaan heltynyt ja 1982 Sbragia jätti seuran siirtyen uraansa York Cityssä. Hän edusti Yorkia viiden kauden ajan ja oli joukkueen avainhahmoja nelosdivisioonan voittoon päättyneellä kaudella 1983/84.


title: Ricky Sbragia

text: Uransa loppupuolella Sbragia kärsi selkävaivoista ja häntä operoitiin välilevypullistuman vuoksi. Sbragia lopetti uransa York Cityssä 1987 31-vuotiaana.


title: Ricky Sbragia

text: Peliuransa jälkeen Sbragia jatkoi valmentajana York Cityn juniorijoukkueessa. Hän suoritti valmentajalisenssin 1990. Hänen johdollaan York Cityn juniorit selvisivät ensikertaa seuran historiassa nuorten FA Cupin välieriin 1992/93.


title: Ricky Sbragia

text: 1994 Sbragia siirtyi Sunderland AFC:n juniorijoukkueen valmentajaksi. Hän työskenteli Sunderlandin organisaatiossa kahdeksan vuotta luotsaten myös seuran reservijoukkuetta.


title: Ricky Sbragia

text: Marraskuussa 2002 Sbragia siirtyi Manchester Unitedin reservijoukkueen valmentajaksi. ManUssa Sbragia nosti reservijoukkueen kautta suuren yleisön tietoisuuteen muun muassa Kieran Richardsonin ja Darren Fletcherin.


title: Ricky Sbragia

text: Lokakuussa 2005 Sbragia siirtyi Sam Allardycen valmennusryhmään Bolton Wanderersin organisaatioon. Hän työskenteli Boltonissa marraskuuhun 2007 saakka, jolloin hän siirtyi Roy Keanen apuvalmentajaksi Sunderlandiin.


title: Ricky Sbragia

text: Joulukuun alussa 2008 Sbragia nousi Sunderlandin väliaikaiseksi päävalmentajaksi Keanen erottua tehtävistään. Sbragian johdolla The Black Catsin otteet paranivat ja seurajohto antoi luottamuksensa skotille, ja joulukuun lopulla Sbragia allekirjoitti kauden 2009/10 loppuun ulottuvan sopimuksen seuran kanssa. Sbragia kuitenkin jätti tehtävänsä kauden jälkeen luotsattuaan Sunderlandin kuiville putoamiskamppailussa.


title: Ricky Sbragia

text: Elokuussa 2011 Sbragiasta tuli Skotlannin alle 17-vuotiaiden maajoukkueen päävalmentaja. Vuotta myöhemmin hän siirtyi U19-maajoukkueen päävalmentajaksi. Marraskuussa 2014 Sbragiasta tuli väliaikaisesti U21-maajoukkueen päävalmentaja. Elokuussa 2015 maan jalkapalloliitto vahvisti Sbragian jatkavan täysipäiväisesti U21-maajoukkueen valmentajana.


title: Albrecht von Hagen

text: Albrecht von Hagen (11. maaliskuuta 1904 Langen, Pommeri – 8. elokuuta 1944 Plötzenseen vankila, Berliini) oli saksalainen lakimies ja upseeri, joka osallistui natsihallinnon vastaiseen heinäkuun 20. päivän salaliittoon.


title: Albrecht von Hagen

text: Hagen opiskeli asianajajaksi Heidelbergissä. Vuonna 1935 hän meni vapaaehtoisena upseerikoulutukseen, joten toisen maailmansodan sytyttyä hänet kutsuttiin asepalvelukseen reservinupseerina. Hän tutustui Claus von Stauffenbergiin Pohjois-Afrikan taistelujen aikana. Stauffenberg suostutteli Hagenin liittymään natsien vastaiseen salaliittoon.


title: Albrecht von Hagen

text: Keväällä 1944 Hagen ja Joachim Kuhn hankkivat räjähteen, josta tehtiin pommi Adolf Hitlerin salamurhaa varten. Pommi toimitettiin kenraalimajuri Hellmuth Stieffin välityksellä Stauffenbergille, joka räjäytti pommin 20. heinäkuuta 1944 Hitlerin Itä-Preussin päämajassa Sudenpesässä. Hitler jäi kuitenkin henkiin ja salaliittolaisten vallankaappausyritys epäonnistui.


title: Albrecht von Hagen

text: Monien muiden salaliittolaisten lailla Hagen tuomittiin natsien kansantuomioistuimessa Volksgerichtshofissa kuolemaan ja hänet hirtettiin Plötzenseen vankilassa Berliinissä 8. elokuuta 1944.


title: Arvid Kokko

text: Arvid Kokko eli Kokkonen () oli suomalainen jääkäriluutnantti ja kuului urheiluseura Jyryyn sekä oli aikanaan Suomen parhaita pitkän matkan juoksijoita.


title: Arvid Kokko

text: Hänen äitinsä oli Eeva Stiina Kokko (eli Kokkonen).


title: Arvid Kokko

text: Kokko kävi kansakoulun. Nuoruudessaan Arvid Kokko eli urheilu-uralla jo Arvi Kokkonen oli 1910-luvulla parhaita pitkän matkan juoksijoitamme. Hän vei maastojuoksun ensimmäiset Suomen mestaruudet vuosina 1913 ja 1914. Molemmilla kerroilla hän oli myös voittamassa joukkuekilpailun Kuopion Riennolle. Kesällä 1913 Kokkonen juoksi Suomen kärkiajat 5 000 metrillä 15.32,6 ja 10 000 metrillä 32.24,0, mutta ei osallistunut SM-kisoihin. Vuotta myöhemmin hän sijoittui SM-kilpailuissa 5 000 metrillä viidenneksi ja 10 000 metrillä neljänneksi edustaen aikansa vahvaa suomalaista kestävyysjuoksuseuraa Helsingin Jyryä. Kauden parhaiksi ajoiksi tulivat 15.33,1 ja 32.24,6. Syyskuussa 1914 Kokkonen saavutti tunninjuoksussa SM-kullan ja sai seuraavan syksynä hopeaa Albin Stenroosin jäljessä.


title: Arvid Kokko

text: Kokko työskenteli leipurina Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 21. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Libaussa järjestetyille erikoiskusseille (pommarikurssi).


title: Arvid Kokko

text: Saksasta Kokko komennettiin Suomeen 26. lokakuuta 1917 ja hän saapui perille 31. lokakuuta 1917 aselaiva S/S Equityn ensimmäisellä retkellä Vesterölle Vaasan saaristoon. Vaasasta hänet komennettiin Isoonkyröön, missä hänen tehtävänä oli kouluttaa Isonkyrön ja lähiympäristön suojeluskuntajoukkoja. Vihollisuuksien alettua Kokko johti Isonkyrön suojeluskuntaosastoa sen riisuttua venäläiset aseista Vähässäkyrössä. Vähästäkyröstä hän jatkoi joukkoineen Kuopioon, missä hän osallistui Kuopion valloitukseen. Kuopiossa hänen osakseen tuli miehittää Kuopion kasarmin pohjoispuoli (uuden hautausmaan alue) ja ottaa haltuun kasarmin ja hautausmaan välissä kulkeva rataosuus.


title: Arvid Kokko

text: Kuopiosta hän suuntasi Isonkyrön suojeluskuntaosaston päällikkönä 17. helmikuuta 1918 Vilppulan rintamalle, missä hänen johtamasta joukosta muodostettiin Hämeen ryhmän 11. komppania. Hänen komppaniansa liitettiin 22. maaliskuuta 1918 alkaen II Mannisen pataljoonan 3. komppaniaksi, jonka päällikkönä hän edelleen jatkoi. Hän otti osaa sisällissodan taisteluihin komppanianpäällikkönä Korkeakoskella, Mannisessa, Hyyrylässä, Suinulassa, Messukylässä ja Kalevankankaalla, missä tämä urheijan alku kaatui taistelussa 28. maaliskuuta 1918. Hänet haudattiin Kuopion sankarihautaan.


title: Didier Couécou

text: Didier Couécou (s. 25. heinäkuuta 1944) on ranskalainen jalkapallovalmentaja ja entinen hyökkääjä.


title: Didier Couécou

text: Couécou aloitti peliuransa FC Girondins de Bordeaux'ssa 1963. Hän edusti seuraa kaikkiaan viisi kautta. Tuona aikana Bordeaux oli parhaimmillaan Ranskan liigassa hopealla kaudella 1965/66. Lisäksi Couécou oli häviämässä Coupe de Francen finaalia AS Saint-Étiennelle 1968.


title: Didier Couécou

text: 1969 hän siirtyi OGC Niceen, jossa pelasi vain yhden kauden siirtyen 1970 Olympique de Marseilleen. Etelän suurseurassa hyökkääjä pelasi kaksi kautta ja voitti molemmilla kausillaan Ranskan mestaruuden. 1972 hän oli myös kaatamassa SC Bastiaa cupin loppuottelussa tekemällä joukkueensa avausmaalin.


title: Didier Couécou

text: 1972 Couécou vaihtoi Marseillen sinivalkoisen FC Nantes Atlantiquen kanariankeltaiseen pelipaitaan. Hän pelasi seurassa vain yhden kauden ja voitti Ranskan mestaruuden. Hän oli myös kolmannen kerran urallaan Ranskan cupin loppuottelussa, mutta tällä kertaa maalikaan ei auttanut Olympique Lyonnais'n voittaessa.


title: Didier Couécou

text: Hän palasi takaisin Marseilleen 1973 ja edusti seuraa yhden kauden palaten 1974 Girondins de Bordeaux'hon. Hän lopetti uransa seurassa 32-vuotiaana kauden 1975/76 jälkeen.


title: Didier Couécou

text: Ranskan maajoukkueessa Couécou ei koskaan onnistunut murtautumaan pelaavaan kokoonpanoon. Vaikka hän olikin mukanana Henri Guérinin MM-ryhmässä 1966, ei peliaikaa tullut. Uransa ainoan maaottelun hän pelasi vuonna 1967 Luxemburgia vastaan.Couécou ei ole peliuransa jälkeen loistanut kentänlaidalla. Helmikuussa 1989 hän otti Aimé Jacquet'n lähdön jälkeen vastaan Girondins de Bordeaux'n päävalmentajantehtävät, mutta pesti jäi lyhyeksi ja toukokuussa hänet korvasi Raymond Goethals.


title: Pytalovon piiri

text: Pytalovon piiri () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1 111 neliökilometriä ja asukkaita oli vuoden 2010 väestönlaskennan aikaan 12 083 henkeä.


title: Pytalovon piiri

text: Vuosina 1920–1940 alue kuului Latviaan. Vuonna 1945 perustetun piirin hallinnollinen keskus on Pytalovon kaupunki (5 826 as.).


title: Pytalovon piiri

text: Piirin kautta kulkee Pihkovan ja Rēzeknen välinen rautatie.


title: Tekijänoikeusmerkki

text: Tekijänoikeusmerkki () on monissa tekijänoikeuslain alaisissa teoksissa tekijänoikeuden haltijan nimen edessä käytetty merkki. Merkin käytöstä ja kansainvälisoikeudellisesta merkityksestä säädetään "Yleismaailmallisessa tekijänoikeussopimuksessa" (), jonka myös Suomi on hyväksynyt. Kopioston mukaan sillä ei kuitenkaan Suomessa ole minkäänlaista juridista merkitystä, koska tekijänoikeus on olemassa ilman eri ilmoitusta. Tekijänoikeusmerkki on ©; äänitteissä käytetään merkkiä .


title: Tekijänoikeusmerkki

text: Unicode-merkistössä ©-merkki esiintyy koodiarvolla U+00A9. Unixissa ja Linuxissa merkki voidaan kirjoittaa pitämällä pohjassa ctrl+shift ja syöttämällä koodi UA9. Windowsissa merkki saadaan aikaan painamalla alt-näppäintä ja samaan aikaan numeronäppäimistöllä numeroita 0169. Macintoshissa se kirjoitetaan näppäimistöstä riippuen joko Option-1-näppäimillä tai Option-g-näppäimillä. HTML-kielessä sitä vastaa merkintä codice_1.


title: Pubivisa

text: Pubivisa on pubissa tai baarissa pidettävä tietokilpailu. Kysymykset vaihtelevat aina yleistiedosta kulttuuriin. Pubivisoissa kilpaillaan yleisesti joukkueittain mutta myös henkilökohtaiset kilpailut ovat mahdollisia. Pubivisat ovat lähtöisin Englannista. Suomessa pubivisat yleistyivät ensimmäisenä Tampereella, jossa edelleenkin järjestetään lähes päivittäin useita visailuja.


title: Pubivisa

text: Pubivisoja järjestetään useissa Suomen kaupungeissa. Määrällisesti pubivisoja löytynee eniten Helsingistä, Tampereelta ja Oulusta. Järjestävänä tahona on useimmiten yksittäinen pubi, mutta myös kaupungissa toimiva tietokilpailuyhdistys voi toimia joitakin visoja koordinoivana organisaationa, kuten esimerkiksi Turussa Turun Tietokilpailuyhdistys pubien välisen Faktasiks-sarjan merkeissä. Useimmat pubivisat kilpaillaan yleistietovisoina mutta jotkut pubit järjestävät myös yksittäisten erikoisalojen kuten kulttuurin, musiikin, elokuvan, urheilun tai yksittäisen urheilulajin visoja. Suomen suurin pubivisajärjestäjä on Baaripähkinä, joka järjestää visoja lähes 100 ravintolassa ympäri Suomea.


title: Pubivisa

text: Jokaiselle osallistuvalle joukkueelle jaetaan kirjoituspaperia ja tarvittaessa ainakin yksi kynä. Visailun vetäjä kertoo aluksi visan säännöt ja aihealueet.


title: Pubivisa

text: Visailun vetäjä esittää kysymykset useimmiten suullisesti yksi kerrallaan. Kysymykset jaetaan yleensä esimerkiksi viiden tai kymmenen kysymyksen sarjoihin, joiden välillä pidettävällä tauolla vetäjä tarkistaa vastaukset ja laskee pistetilanteen. Koko visailun kysymysmäärä on yleensä 15:n ja 30:n välillä. Kysymyksen esittämisessä voidaan käyttää apuna musiikkinäytteitä tai kuvia tai vaikkapa videonäytteitä, joita on käytetty muun muassa Turussa käydyissä elokuva-alan erikoisvisoissa.


title: Pubivisa

text: Monissa visailupaikoissa visan vetäjällä on käytössään mikrofoni kuuluvuuden parantamiseksi ja oman äänensä säästämiseksi. Kysymykset toistetaan pyydettäessä. Silloin tällöin yleisö pyytää kysymyksiin tarkennuksia ja vetäjä harkintansa mukaan kertoo tällaiset lisävinkit kaikille joukkueille.


title: Pubivisa

text: Tavallisin tapa laskea pisteitä on antaa yksi piste yhden kysymyksen oikeasta vastauksesta. Monissa visoissa jaetaan osittain oikeaan osuneesta vastauksesta osapisteitä. Joissakin pubeissa käytäntönä on järjestää visan loppupuolella niin sanottu kirikierros tai bonuskierros, jolla oikeasta vastauksesta saa tavanomaisen yhden sijasta kaksi pistettä mutta väärästä vastauksesta menettää pisteen tai kaksi, kun tavallisesti väärästä vastauksesta ei rangaista.


title: Pubivisa

text: Kilpailun vetäjä voi rajoittaa visaan osallistuvien joukkueiden maksimikokoa mutta on myös visoja, joissa joukkueen kokoa ei ole rajoitettu. Joukkueiden kokoonpanoa ja nimeä voi vaihdella samankin pubin eri visojen välillä. Joissain pubeissa järjestetään pidempikestoisia (yksi kuukausi, puoli vuotta, jne.) sarjoja, joissa menestyminen vaatii saman joukkuenimen käyttämistä koko sarjan ajan.


title: Pubivisa

text: Tavallisesti visan palkintona on juomaa, yleensä olutta, joka useimmiten on nautittava saman illan aikana. Joissain paikoissa jaetaan vielä lohdutuspalkinto arvonnalla. Palkinnot voivat olla myös konserttilippuja, majoituspalkintoja tai erikoisempia juomia.


title: Raimo Brax

text: Raimo Brax (s. 20. lokakuuta 1949 Vaasa) on suomalainen uransa lopettanut jääkiekkohyökkääjä. Hän edusti koko uransa ajan Vaasan Sportia eri sarjatasoilla. Kun Sport pelasi juuri perustetussa SM-liigassa kaudella 1975–1976 teki Brax Vaasan jäähallissa HIFK:ta vastaan SM-liigahistorian ensimmäisen maalin.


title: Raimo Brax

text: Pelaamissaan 36 SM-liigaottelussa Brax keräsi tehopisteet 13 + 3 = 16 ja sai 22 jäähyminuuttia.


title: Sekunda

text: Sekunda on suomalainen noise punk -yhtye. Se levytti 1980-luvun alussa muutamille kokoelmalevyille, mutta julkaisi ensimmäisen oman varsinaisen levynsä vasta vuonna 2007. Silloin ilmestyi albumi "Piikkilankamalli" Bad Vugumin BV² Produktions -merkille. Sekundassa ovat soittaneet muun muassa sarjakuvataiteilija ja muusikko Kivi Larmola ja Kingston Wallin keulahahmo Petri Walli (1969–1995).


title: Markku Erholtz

text: Markku Erholtz (s. 16. heinäkuuta 1976) on suomalainen jääkiekkoilija, joka pelasi viimeksi oululaisessa Kiekko-Laserissa Suomi-sarjaa. Hän erosi erimielisyyksien takia Vaasan Sportista syksyllä 2009. Kiuruvedeltä syntyisin oleva Erholtz on Raahe Teräs-Kiekon kasvatti ja pelannut ala-sarjoissa muun muassa Raahe-Kiekon, Nivala Cowboysien, Kokkolan Hermeksen, KooKoon, Jukurien ja TuTon riveissä. SM-liigassa Erholtz on pelannut kaudella 2007–08 HPK:n riveissä.


title: Lasse Gjertsen

text: Lasse Ib Gjertsen (s. 19. heinäkuuta 1984 Larvik) on norjalainen animaattori, ”www-julkkis”, muusikko ja kuvaaja, joka tunnetaan YouTubessa nimellä "lassegg". Hänet tunnetaan parhaiten videoistaan ”Hyperactive” ja ”Amateur”, jotka on tehty ”hyperactive”- eli stop-motion-periaatteella. Hänen tunnetuin videonsa ”Amateur” on katsottu yli 15 miljoonaa kertaa. Hän on myös tehnyt musiikkivideon norjalaiselle popyhtye Katzenjammerille.


title: Lasse Gjertsen

text: Gjertsenin videoita on esitetty muun muassa Cannesissa (tosin ilman Gjertsenin itsensä suostumusta) ja Grimstadin lyhytelokuvafestivaaleilla.


title: Lasse Gjertsen

text: Muokkausohjelmat, joita Lasse käyttää animaatioissaan/musiikissaan.


title: Eisbein

text: Eisbein (), jota kutsutaan Saksassa myös "Hachse", "Haxe" tai "Schweinshaxe", "Schweinshaxn", "Knöchla", "Hechse", "Hämmchen", "Bötel", Itävallassa "Stelze" ja Sveitsissä "Gnagi" tai "Wädli" on liharuokalaji, joka valmistetaan sianpotkasta nahkoineen. Liha on hyvin mureaa ja maukasta, ja se valmistetaan kypsentämällä hyvin pitkään ja hitaasti joko keittämällä tai pariloimalla, kunnes liha irtoaa luusta, ja se voi olla myös miedosti savustettu.


title: Eisbein

text: Lisukkeena Eisbeinin kanssa voidaan tarjota hapankaalia, knöödeli tai perunoita, tai joskus se tarjoillaan pelkästään leivän ja sinapin kera.


title: Sebežin piiri

text: Sebežin piiri () on paikallinen itsehallintoalue Pihkovan alueella Venäjällä. Alueen lounaisosassa Latvian ja Valko-Venäjän rajalla sijaitsevan piirin pinta-ala on 3 110 neliökilometriä ja asukkaita on 21 674 henkeä (vuonna 2010).


title: Sebežin piiri

text: Vuonna 1927 perustetun piirin hallinnollinen keskus on Sebežin kaupunki (6 375 as., koko Sebežin kaupunkikunta 8 354 as.). Muita kaupunkimaisia asutuksia piirissä ovat Idritsa (Идрица, 4 988 as., kaupunkikunta 5 435 as.) ja Sosnovyi Bor (Сосновый Бор, 2 877 as., kaupunkikunta 3 363 as.). Kolmen kaupunkikunnan lisäksi piiriin kuuluu kuusi maalaiskuntaa.


title: Sebežin piiri

text: Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.


title: Sebežin piiri

text: Seudulla on mm. sähköteknistä, puunjalostus-, rakennustarvike- ja elintarviketeollisuutta. Maatalous on keskittynyt maidon ja lihan tuotantoon sekä viljan viljelyyn. Tärkeä merkitys on myös liikenteen ja rajanylityspaikkojen tarjoamilla työpaikoilla.


title: Sebežin piiri

text: Huomattavin nähtävyys on Sebežin kansallispuisto.


title: Sergio

text: Sergio oli turkulais-kotkalainen indie rock -yhtye, joka oli toiminnassa vuosina 1996–2005. Yhtye hajosi pian debyyttialbuminsa "Swords" ilmestymisen jälkeen kesällä 2005. Albumi sai ilmestyessään hyviä arvioita, esimerkiksi Soundissa neljä tähteä viidestä ja Rumbassa viisi tähteä.


title: IF Sport

text: IF Sport (Idrottsföreningen Sport) perustettiin 1939 Vaasan Vetokannaksen kaupunginosassa, ja sen lajivalikoimaan kuuluivat jalkapallon lisäksi jääpallo, hiihto, voimistelu ja myöhemmin 1960-luvulta lähtien jääkiekko. Seura erkaantui vuonna 1979 kahdeksi eri seuraksi. Jääkiekkotoimintaa pyörittää nykyään edelleen toiminnassa oleva Vaasan Sport ja jalkapallotoimintaa FC Sport


title: IF Sport

text: Jalkapallossa Sport ei ikinä päässyt pääsarjatasolle, mutta pelasi kuusi kautta Suomen toiseksi korkeimmalla tasolla ja vuodesta 1973 lähtien kolme kautta kolmanneksi korkeimmalla. Sport nousi kaudeksi 1949 Suomen toiseksi korkeimmalle sarjatasolle, mutta putosi kauden päätteeksi alemmas jäätyään lohkonsa viimeiseksi. Joukkue pelasi myös Suomen Cupin finaalissa vuonna 1971, mutta hävisi Mikkelin Palloilijoille 4-1 Olympiastadionilla pelatussa finaalissa 2645:n katsojan edessä. Sportin ainokaisen ottelussa teki Sigvard Näsman.


title: Against the Dark

text: Against the Dark on 10. helmikuuta 2009 suoraan DVD:lle julkaistu yhdysvaltalainen toiminta/kauhuelokuva, jota on kuvattu Bukarestissa Romaniassa. Elokuvan ohjasi Richard Crudo ja käsikirjoitti Mathew Klickstein. Pääosassa esiintyivät Steven Seagal, Tanoai Reed, Jenna Harrison, Linden Ashby, Emma Catherwood, Skye Bennett ja Keith David.


title: Against the Dark

text: Vaarallinen kulkutauti on vallannut ihmiskunnan, muuttaen suurimman osan ihmisistä vampyyrimäisiksi verenhimoisiksi olennoiksi. Parannuskeinosta ei ole tietoakaan, joten ainut keino on tappaa kaikki olennot. Taon johtama pieni erikoisjoukko "Hunters" lähetetään tutkimaan sairaalaa, jossa on tiettävästi vielä tartunnan saamattomia ihmisiä loukussa. Heidän tehtävänä on pelastaa ihmiset ja tappaa kaikki vastaantulevat olennot neljän tunnin sisällä. Ryhmän tietämättä luutnantti Waters aikoo tuhota koko sairaalan päästäkseen ongelmasta nopeammin eroon.


title: Jazygit

text: Jazygit ("Iazyges" tai "Jazyges") oli sarmaatteihin kuulunut paimentolaisheimo, joka siirtyi noin 200 eaa. Keski-Aasiasta nykyisen Ukrainan ja Romanian alueelle. Heidän kielestään tiedetään vähän, mutta todennäköisesti se kuului iranilaisiin kieliin.


title: Jazygit

text: Kreikkalainen maantieteilijä Strabon kertoo jazygien asuneen Asovanmeren rannoilla. Antiikin kreikkalaiset ja roomalaiset kutsuivat merta nimellä "Maeotis", ja siksi myös Klaudios Ptolemaios mainitsee heimon nimellä "Iazyges Metanastae". Sieltä he siirtyivät Mustanmeren rannikkoa pitkin länteen, kohti nykyisen Ukrainan lounaisosia.


title: Jazygit

text: Jazygit olivat ensimmäisen vuosisadan eaa. alussa Pontoksen kuningas Mithridates VI:n liittolaisia hänen sotiessaan roomalaisia vastaan 88–65. Siksi roomalaiset lähettivät rangaistusretkikuntia Tonavan yli pelotellakseen jazygeja, mutta mitään vakavampia yhteenottoja ei tapahtunut.


title: Jazygit

text: Ensimmäisellä vuosisadalla jazygit asettuivat Tonavan alueelle Rooman Moesian ja Pannonian provinssien rajoille ja tunkeutuivat Daakian kuningaskuntaan. Roomalaisia se ei aluksi haitannut, koska heimon liikkeet heikensivät Rooman vihollista Daakiaa. Ensimmäisen vuosisadan lopulla jazygit liittoutuivat Daakian kuningas Decebaluksen kanssa, jolloin molemmista kansoista tuli merkittävä uhka Rooman herruudelle Tonavalla. Jazygit tunkeutuivat vuonna 92 Tonavan yli Moesia Inferiorin provinssiin ja tuhosivat Legio XXI Rapaxin taistelussa. Tosin ei ole varmuutta olivatko taisteluun osallistuneet sarmaatit roksolaaneja vai jazygeja. Rooman keisari Trajanus valloitti Daakian vuosina 101–102 ja 105–106 ja alisti jazygit. Hadrianuksen aikana heistä tuli Rooman liittolaisia.


title: Jazygit

text: Keisari Marcus Aureliuksen aikana 160–170-luvulla jaa. sarmaatit olivat taas Rooman vihollisia. He liittoutuivat muiden naapuriheimojen kanssa ja hyökkäsivät roomalaisia vastaan. Sota oli verinen, mutta sarmaatit kukistettiin.


title: Jazygit

text: Myöhemmin 200-luvun lopulla ja 300-luvun alussa Diocletianus asutti jazygeja Tonavan eteläpuolelle, Balkaneille. Romanialaisen Iașin ("Jassy") kaupungin nimen arvellaan juontuvan jazygeista.


title: Strugi-Krasnyjen piiri

text: Strugi-Krasnyjen piiri () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 3 090 neliökilometriä. Vuonna 2010 siellä asui 13 466 henkeä.


title: Strugi-Krasnyjen piiri

text: Vuonna 1927 perustetun piirin hallinnollinen keskus on Strugi-Krasnyjen kaupunkimainen taajama (8 447 as.). Kaupunkikunnan lisäksi piiriin kuului vuonna 2010 viisi maalaiskuntaa.


title: Strugi-Krasnyjen piiri

text: Piirin kautta kulkee Pietarin ja Pihkovan välinen rautatie sekä Pietarista Valko-Venäjän rajalle johtava M20-valtatie.


title: Usvjatyn piiri

text: Usvjatyn piiri () on paikallinen itsehallintoalue Pihkovan alueella Venäjällä. Alueen eteläosassa Valko-Venäjän rajalla sijaitsevan piirin pinta-ala on 1 106 neliökilometriä ja asukkaita on 5 598 henkeä (2010).


title: Usvjatyn piiri

text: Vuonna 1927 perustetun piirin hallinnollinen keskus on Usvjatyn kaupunkimainen taajama (ven. Усвяты, 2 961 as.). Lisäksi siihen kuuluu kolme maalaiskuntaa:


title: Usvjatyn piiri

text: Seudun pääelinkeino on maidon ja lihan tuotantoon erikoistunut maatalous. Lisäksi toimii kaksi puunjalostuslaitosta, kirjapaino ja elintarviketehdas.


title: Electric Cabaret

text:
Electric Cabaret on dance-duo Infernalin neljäs studioalbumi.
Downtown Boys oli ensimmäinen single, joka julkaistiin albumilta, ja seuraavat Whenever You Need Me ja Electric Light.
Albumi julkaistiin 11. elokuuta Euroopassa. Ihmiset muista maanosista voivat ostaa albumin yhtyeen virallisilta sivuilta.
8. elokuuta julkaistiin viisi näytettä levyn kappaleista yhtyeen virallisilla sivuilla. Albumi oli myynyt kolmen viikon jälkeen kultaa Tanskassa ylittämällä 25 000 myydyn levyn määrän.


title: Session

text: Session oli 1970-luvun alussa perustettu kouvolalainen rockyhtye. Se nousi valtakunnalliseen tietoisuuteen sijoituttuaan kolmanneksi popyhtyeitten Suomen mestaruuskilpailussa joulukuussa 1972. Tuohon aikaan yhtyeessä soittivat laulaja-kitaristi Jorma "Jokke" Seppälä, kitaristi Timo Heikkilä, basisti Hannu Kaikko ja rumpali Juha Tykkälä. Kisojen jälkeen kesällä 1973 Love Records julkaisi Sessionin singlen "Sanni Blue" / "Pääsky", jossa säveltäjänä oli Hannu Kaikko. Lisäksi äänitettiin Albert W. Ketelbeyn sävellys "Persialaisella torilla", joka julkaistiin Love Recordsin kokoelma-albumilla.


title: Session

text: Jokke Seppälä siirtyi Kisun taustayhtyeeseen ja hänet korvasi urkuri/sähköpianisti Osmo Seppälä. Tykkylästä tuli yhtyeen laulaja. Vuonna 1974 yhtye levytti Microvoxin studioilla Lahdessa LP:n "Unikuva". Levylle ei löytynyt kustantajaa ja niinpä tuotti yhtye sen itse EMI:n hoitaessa jakelun. Albumilta julkaistiin myös single "Torstin tanssi" / "Jäätelöprinsessa". Albumin kappaleista vastasivat Kaikko ja Tykkälä pois lukien uuden sovituksen albumille saanut "Persialaisella torilla". Samoin "Sanni Blue" -kappaleesta oli albumilla uusi sovitus. Unikuvalla vierailivat Ari Pukkila (tenori- ja sopraanosaksofoni), Mane Hyytiä (alttosaksofoni) ja Leena Wiehn (laulu).


title: Session

text: Sessions hajosi 1970-luvun puolivälissä. Siinä ehti ennen hajoamista soittaa myös kitaristi Juha Björninen, kitaristi Harri Louhensuo, rumpali Ari Ahlren ja laulaja-kitaristi Esa "Eddie" Pajunen. Vuosina 1975–1976 Session-nimellä keikkoja tehneessä yhtyeessä oli alkuperäisjäsenistä mukana enää Timo Heikkilä.


title: Session

text: Yhtyeen ainoaksi jäänyt albumi "Unikuva" julkaistiin CD-painoksena elokuussa 2010 levymerkillä Rocket Records. Vuonna 2014 saksalainen Shadoks Music julkaisi albumista vinyylipainoksen.


title: Tony Plana

text: Jose Antonio ”Tony” Plana (s. 19. huhtikuuta 1953 Havanna) on kuubalaissyntyinen yhdysvaltalainen näyttelijä sekä teatteri- ja elokuvaohjaaja. Vuosina 2006–2010 hän näytteli ABC:n "Ruma Betty" -televisiosarjassa Betty Suarezin isää Ignacio Suarezia.


title: Costești

text: Costești on usean eri paikan nimi Romaniassa tai Moldovassa.


title: David Lack

text: David Lambert Lack (16. heinäkuuta 1910 Lontoo–12. maaliskuuta 1973 Oxford) oli englantilainen evoluutiobiologi, joka tutki sekä lintutiedettä, ekologiaa että etologiaa.


title: David Lack

text: Lack syntyi Lontoossa ja opiskeli luonnontieteitä Cambridgen yliopistossa. Hän oli vanhin lääketieteen tohtori Harry Lambert Lackin ja Kathleen McNeil Rindin neljästä lapsesta. Jo yhdeksänvuotiaana David tiesi useimmat lintujen nimet ja oli kirjoittanut aakkosellisen elämänpinnaluettelon.


title: David Lack

text: Cambridgen jälkeen Lack meni opettajaksi Dartington Hall Schooliin Devonshireen, kunnes hän kesällä 1938 otti vuoden virkavapaata ja matkusti Galápagossaarille tutkimaan lintuja. Hän vietti siellä kuitenkin vain puolisen vuotta, sillä huhtikuussa 1939 hän matkusti Kaliforniaan opiskellakseen Kalifornian tiedeakatemiassa (California Academy of Sciences) ja Ernst Mayrin kotona New Jerseyssä. Lack palasi Lontooseen syyskuussa 1939.


title: David Lack

text: Toisessa maailmansodassa Lack palveli Britannian armeijassa kehittämässä tutkaa. Sodan päätyttyä hänestä tuli Oxfordin yliopiston Edward Grey -instituutin kenttäornitologian osaston (Institute of Field Ornithology at Oxford University) johtaja (1945–1973). Sodanaikaiset kokemukset tutkasta auttoivat häntä lintujen muuton tutkimisessa.


title: David Lack

text: Lackin tutkimus keskittyi eläviin lintuihin. Hän oli lintujen populaatiobiologian ja kvantitatiivisen tutkimuksen pioneereja. Hän esitti, että luonnonvalinta suosii sen kokoista munamäärää, joka tuottaa eniten jälkeläisiä. Hän tutki etenkin punarinnan ja tervapääskyn elämää. Lackin merkittävin työ oli "Darwin’s Finches", joka käsitteli Darwinin löytämää Galápagoksen kotoperäistä linturyhmää.


title: David Lack

text: Vuonna 1951 hänet valittiin Royal Societyn jäseneksi. Lack liittyi American Ornithologists' Unionin jäseneksi 1939. Hän toimi Kansainvälisen lintutieteen kongressin (International Ornithological Congress) puheenjohtajana 1962–1966.


title: David Lack

text: Lack kirjoitti suuren määrän tieteellisiä artikkeleita lintutieteellisiin sarjoihin ja useita kirjoja. Myöhemmin hän kääntyi anglikaanisuuteen ja kirjoitti kristinuskon ja evoluutioteorian suhteista. Hänen sanotaan olleen aikansa ainoa uskovainen, joka ei antanut uskonnon hämärtää suhdetta luonnonvalinnan teoriaan.


title: Arn – Pohjoinen valtakunta

text: Arn – Pohjoinen valtakunta ("Arn – Riket vid vägens slut") on vuonna 2008 ensi-iltansa saanut Peter Flinthin ohjaama elokuva, joka perustuu Jan Guilloun kirjojen temppeliherrain ritariin Arn Magnussoniin. Elokuva on jatkoa vuoden 2007 elokuvalle "Arn – Temppeliritari". Elokuva on pääosin ruotsalainen, mutta sen toteuttamisessa ovat olleet mukana myös Tanska, Norja, Suomi ja Saksa. "Arn – Pohjoisen valtakuntaa" edeltänyt Arn-elokuva "Arn – Temppeliritari" oli 25 miljoonan euron budjetillaan tähän mennessä kallein Pohjoismaissa tehty elokuva.


title: Trzebiatów

text: Trzebiatów [tʂɛˈbjatuf] () on kaupunki Regajoen varrella Länsi-Pommerin voivodikunnassa Puolan luoteisosassa. Vuonna 2009 kaupungissa oli 10 174 asukasta. Itämeren rantaan on Trzebiatówista kymmenisen kilometriä. Kaupunki kuului Saksaan vuoteen 1945.


title: Lou Kachivas

text: Lou Kachivas on yhdysvaltalainen animaattori ja animaatio-ohjaaja, joka työskenteli uransa aikana enimmäkseen Filmationin tuottamissa piirrossarjoissa 1970-luvulta lähtien, kuten The New Adventures of Batman, Sport Billy, He-Man, ja BraveStarr.


title: Galapagosinhiirihaukka

text: Galapagosinhiirihaukka ("Buteo galapagoensis") on Galápagossaarilla tavattava päiväpetolintulaji. Se on saalistustavoiltaan opportunisti, saarten hallitseva maapeto ja saarten muiden lajien tapaan käyttäytymiseltään hyvin peloton. Tämän huomasi myös Charles Darwin kuvatessaan vuonna 1835 lajin käytöstä. Laji on noista ajoista harvinaistunut, ja on hävinnyt monilta saarilta.


title: Galapagosinhiirihaukka

text: Galapagosinhiirihaukka kasvaa noin 55 sentin pituiseksi ja sen siipiväli voi olla 120 senttiä. Se muistuttaa kooltaan ja muodoltaan amerikanhiirihaukkaa ja preeriahiirihaukkaa. Aikuisen haukan höyhenpuku on tummanruskea, lukuun ottamatta harmaan juovikkaan pyrstön vaaleita raitoja. Nuorilla yksilöillä on kurkussa ja vatsassa tummanruskeita läiskiä. Nuoret yksilöt ovat aikuisia vaaleampia, minkä vuoksi lajilla uskottiin aiemmin olevan erikseen vaalea ja tumma värimuoto. Nokka on epätallisen käyrä, ja vahvat varpaat ovat keltaiset. Silmän värikalvo on ruskea ja näköaisti erittäin hyvä. Naaraat ovat selvästi koiraita suurempia. Varoitusääni on matalaa mutta terävää kirkunaa, jossa tavut seuraavat toisiaan nopeasti. Tavallisin ääni on lyhyitä sarjoja huutoja, jotka voidaan kääntää "keer, keeu"'. Toisinaan kuulee ‘cher, cher, cher'-huutoja.


title: Galapagosinhiirihaukka

text: Galapagosinhiirihaukka on Ecuadoriin kuuluvien Galápagossaarten endeeminen laji. Sitä tavattiin aiemmin lähes kaikilla saarilla, mutta se on nyttemmin hävinnyt viideltä saarelta ja vähentynyt huomattavasti monilla muillakin. Sen nykyisiä asuinsaaria ovat Fernandina, Santiago, Española, Isabela, Pinta, Marchena, Pinzón ja Santa Fe. Lajin levinneisyysalue kattaa 5 700 km² laajuisen alueen. Kannan kooksi arvioidaan 400–500 aikuista ja 300–400 nuorta yksilöä. Pesiviä pareja on noin 150.


title: Galapagosinhiirihaukka

text: Galapagosinhiirihaukkaa tavataan saarten kaikissa ympäristötyypeissä, kuten ranta-alueilla, laavakentillä, lehtimetsissä, pensaikkomailla ja korkealla vuoristoissa.


title: Galapagosinhiirihaukka

text: Galapagosinhiirihaukat ovat saarten hallitsevia pääpetoja, eikä niillä ole saarilla luonnollisia vihollisia ihmistä lukuun ottamatta. Ne ovatkin hyvin pelottomia. Haukat elävät etenkin pieninä perheryhminä, mutta toisinaan myös yksin. Perheryhmä voi käsittää esimerkiksi haukkapariskunnan ja niiden jälkeläiset. Laji on käytökseltään äänekäs, aggressiivinen, mukautuva ja energinen. Galapagosinhaukat tähyilevät ympäristöään mieluiten laavakallioilta tai kuolleiden puiden ylimmiltä oksilta. Ne viettävät aikaa myös maassa.


title: Galapagosinhiirihaukka

text: Galapagosinhiirihaukan saalisvalikoima on erittäin monipuolinen. Se syö kaikkea tuhatjalkaisista ja heinäsirkoista merileguaaneihin. Se on raadonsyöjä ja syö mielellään kuolleita merileijonan poikasia ja saarille tuotujen nisäkkäiden haaskoja. Se syö myös nuoria laava- ja merileguaaneja, käärmeitä, jyrsijöitä ja vastakuoriutuneita meri- ja jättiläiskilpikonnan poikasia.


title: Galapagosinhiirihaukka

text: Galapagosinhiirihaukkanaaraalla voi olla jopa viisi kumppania, joiden kanssa se parittelee ja hoitaa poikasiaan. Useampi koiras saattaa suojella poikasia paremmin pesärosvoilta kuin yksi. Suuri pesä rakennetaan oksista ja luista. Se muurataan heinällä, lehdillä, kaarnalla ja muulla saatavilla olevalla materiaalilla. Pesä sijaitsee matalassa puussa, laavakielekkeellä tai jopa maassa. Pesiä käytetään useita vuosia, joten ne kasvavat ajan myötä. Niiden halkaisija voi olla 1,2 metriä ja korkeus 3 metriä.


title: Galapagosinhiirihaukka

text: Laji lisääntyy vuoden ympäri. Lisääntymisaikaan ne tekevät usein lentonäytöksiä, joissa ne nousevat korkealle ilmaan ja laskeutuvat ristiin rastiin. Haukkapari parittelee useita kertoja päivän aikana. Naaras munii kerralla kaksi vihertävänvalkoista munaa, joista yleensä vain toinen kasvatetaan. Haudonta kestää 37–38 päivää ja poikaset ovat lentokykyisiä 50–60 päivän ikäisinä.


title: Galapagosinhiirihaukka

text: Galapagosinhiirihaukka on nykyisin vaarantunut laji. Sen kanta on pieni, mihin ovat syynä ihmiset ja saarille tuodut vieraslajit. Haukka on pelottomuutensa takia helppo saalis. Vieraslajit ovat ongelma etenkin Isabelan saarella. Lajin kanta on nykyisin kuitenkin vakaa.


title: Galapagosinhiirihaukka

text: Laji rauhoitettiin Ecuadorissa vuonna 1959. Kansainväliseltä kaupalta sitä suojaa CITES-sopimus, jonka liitteeseen II se kuuluu. Lisäksi suurin osa Galápagossaarista on nykyisin rauhoitettu kansallispuistona.


title: Ernie Schmidt

text: Ernie Schmidt on yhdysvaltalainen animaattori ja animaatio-ohjaaja, joka työskenteli uransa aikana 1970- ja 1980-luvulla Filmationin tuottamissa piirrossarjoissa, kuten Sport Billy, Lumikin uudet seikkailut, Blackstar, He-Man, ja BraveStarr. Sittemmin hän työskenteli Disneylla vuodesta 1983 lähtien animaattorina, ollen mukana animaatioissa kuten ja Nalle Puhin uudet seikkailut.


title: Marsh Lamore

text: Marshall Lamore on yhdysvaltalainen animaattori ja Emmy-ehdokkuuden saanut animaatio-ohjaaja.


title: Marsh Lamore

text: Lamore aloitteli animaation parissa vuonna 1968 työskennellessään Filmationilla animaattorina ja ohjaajana. Hän oli mukana tekemässä sarjoja kuten The Archie Show, The New Adventures of Batman, Sport Billy, The New Animated Adventures of Flash Gordon, Blackstar, He-Man, ja BraveStarr. Filmationin lopettaessa toimintansa Lamore työskenteli hetken useiden eri yhtiöiden tuottamissa animaatioissa, kuten Rude Dog and the Dweebs ja Pikkumuppetit, kunnes vuodesta 1990 lähtien hän on toiminut Disneylla ajoituksen ohjaajana, josta Lamore sai Emmy-ehdokkuuden työskennellessään Kim Possiblen parissa. Muita sarjoja ovat olleet Kummikarhut, Pilipalipilotit, Varjoankka, Hopon poppoo, Pieni merenneito, Nokkapokka ja Lilo & Stitch.


title: Shadowplay

text: Shadowplay on vuonna 1982 perustettu helsinkiläinen indierock-yhtye. Sen perustivat laulaja-pianisti Brandi Ifgray ja basisti Hande Virkki. Yhtye sai nimensä Joy Divisionin kappaleen mukaan. Shadowplayn ensimmäinen single "Night Porter" ilmestyi vuonna 1985. Yhtye oli mukana myös "Kill City" -elokuvan soundtrackilla.


title: Shadowplay

text: Levytysuran alkuaikoina rumpaliksi yhtyeeseen tuli Sidi Vainio, kitaristiksi Jari Alanko ja trumpettiin Marco Kosonen. Pian kitaristiksi vaihtui Björn Krause. Ifgray-Krause-Kosonen-Virkki-Vainio-kokoonpanolla julkaistiin 12 tuuman eponyymi EP vuonna 1986. Myöhemmin yhtyeen rumpaliksi tuli Ykä Knuuttila ja kitaristiksi Timo Vikkula.


title: Shadowplay

text: Keväällä 1988 ilmestyi Shadowplayn debyyttialbumi "Touch and Glow". Levyllä oli vierailevina soittajina Jimi Tenor ja Gabi Hakanen. Albumin ilmestymisen jälkeen Virkki lähti yhtyeestä ja hänet korvasi Jari Paulamäki. Shadowplay keikkaili Suomen ohella muun muassa Pariisissa, Berliinissä, Budapestissa ja New Yorkissa. Keväällä 1989 yhtye julkaisi singlen "Nightwood set-up", mutta yhtyeen toiminta loppui saman vuoden aikana.


title: Shadowplay

text: Vuonna 1992 Hande Virkki palasi yhtyeeseen ja Shadowplay aloitti keikkailun uudelleen. Keväällä 1992 ilmestyi 12-tuumainen EP "Dreams" ja elokuussa 1993 kakkosalbumi "Eggs & Pop". Incandescent Records julkaisi levyn myös Yhdysvalloissa. "Eggs & Popin" jälkeen Vikkula jätti yhtyeen, mutta oli mukana kolmosalbumilla "Raw Powder", joka ilmestyi keväällä 1997.


title: Shadowplay

text: Vuonna 2005 Stupido Records julkaisi koko Shadowplayn levytystuotannon kolmois-CD:nä nimellä "Morgue - Complete recordings". 2000-luvulla Shadowplay on keikkaillut harvakseltaan. Yhtyeen kitaristina on toiminut Sam Shingler.


title: Ohranjyvä

text: Ohranjyvä on Tampereen keskustassa Näsilinnankadulla sijaitseva 65-paikkainen ruoka- ja anniskeluravintola.


title: Ohranjyvä

text: Ohranjyvän perusti Linkosuon leipomon kondiittorimestari Jussi Linkosuo entiseen myymälähuoneistoon Näsilinnankadulle vuoden 1965 maaliskuussa, juuri ennen ensimmäisiä Suomessa pidettyjä jääkiekon MM-kisoja. Ohranjyvä oli ensimmäisiä olutravintolakokeiluita Suomessa, ja se saikin heti tamperelaisten suosion viihtyisänä ja intiiminä seurustelupaikkana. 1980-luvun alussa Ohranjyvä siirtyi Alkon tytäryhtiölle Arctialle ja siltä 1997 Scandicille, joka oli kuitenkin kiinnostunut pitämään itsellään vain Arctian hotellit. Ohranjyvän nykyinen omistaja on Jaro Suosteen Jyväravintolat Oy.


title: Ohranjyvä

text: Ohranjyvän suosikkiannokset "Puerto Ricon pannu" ja "Kanaa talon takaa" houkuttelivat ihmisiä kauempaakin. Ohranjyvää tekivät tunnetuksi myös televisiossa työskentelevät kanta-asiakkaat, jotka edelleenkin viihtyvät ”o-studiollaan”.


title: Costești (Hunedoara)

text: Costești () on kylä Hunedoaran piirikunnassa, Transilvaniassa, Romaniassa lähellä Orăștien kaupunkia. Alueella sijaitsee arkeologisesti merkittävän daakialaisen linnoituksen rauniot, jotka ovat yksi Orăștie-vuorten kuudesta antiikin aikaisesta linnoituksesta.


title: Costești (Hunedoara)

text: Costeștin linnoitus sijaitsi 518 metriä korkean Cetățuian kukkulan huipulla. Se koostui pääasiassa kahdesta kalkkikivestä rakennetetusta tornista, joissa oli majoitustilat, sekä varasto kellarissa. Kalkkikivitornien ympärille rakennettiin vielä neljä vartiotornia, jotka oli yhdistetty toisiinsa kivimuurilla. Ulkopuolelle oli pystytetty kaksinkertainen paaluaita vaikeuttamaan hyökkäystä linnoitukseen. Linnakkeen kaakkoispuolelle oli rakennettu jykevä kiviaita, mutta muualla miltei pystysuorat rinteet suojasivat tehokkaasti hyökkäyksiltä. Arkeologit ovat löytäneet alueelta myös ainakin neljä alttaria.


title: Costești (Hunedoara)

text: Linnoitus rakennettiin ensimmäisellä vuosisadalla eaa. tai jaa. daakialaisten kuningas Burebistan ja Decebaluksen aikana. Se oli yksi tärkeimmistä linnoituksista Daakian puolustuslinjassa ja se suojasi Daakian pääkaupunkia Sarmizegethusaa koillisesta. Mutta huolimatta puolustusjärjestelmien vahvuudesta, roomalaiset onnistuivat valtaamaan ja tuhoamaan sen Daakian sotien aikana 100-luvun alussa.


title: Ice Ages

text: Ice Ages on itävaltalaisen Richard Ledererin (Summoning) sooloprojekti. Sen tunnuksenomainen piirre on kappaleiden kolkkous ja synkät sanoitukset. Ice Ages on julkaissut kolme täyspitkää albumia.


title: Nina Garcia

text: Ninotchka "Nina" Garcia (s. 3. toukokuuta 1965, Barranquilla, Kolumbia) on toimittaja, kirjailija ja televisiokasvo. Hän on työskennellyt muotitoimittajana "Elle"-muotilehdessä ja siirtyi 2.9.2008 alkaen "Marie Claireen". Hän toimii tuomarina Muodin huipulle -sarjassa.


title: Nina Garcia

text: Garcia on kirjoittanut kaksi muotia käsittelevää kirjaa, "The Little Black Book of Style" (2007) ja "The One Hundred: A Guide to the Pieces Every Stylish Woman Must Own" (2008), jotka ovat HarperCollinsin julkaisemia.


title: Kaksivaihevirta

text: Kaksivaihevirta oli varhaisen 1900-luvun alun monivaiheinen vaihtovirran muoto. Siinä käytetään kahta virtapiiriä, joiden jännitteiden välillä on 90 asteen vaihe-ero. Tavallisesti virtapiirit käyttivät neljää johdinta, kahta molemmille vaiheille. Vähemmän yleisesti käytettiin myös kolmea johdinta, jolloin yhteinen johdin oli halkaisijaltaan suurempi.


title: Kaksivaihevirta

text: Kaksivaihevirran etuna oli, että se mahdollisti yksinkertaiset, itsestään käynnistyvät moottorit. Kaksivaihejärjestelmän kiertävän magneettikentän ansiosta sähkömoottorit pystyivät tarjoamaan vääntövoimaa nollanopeudesta alkaen, mikä ei ollut mahdollista yksivaiheisella induktiomoottorilla (ilman erillisiä käynnistystapoja.)


title: Kaksivaihevirta

text: Kolmivaihevirta vaatii vähemmän johdinmassaa samalle jännitteelle ja yleiselle virran määrälle verrattuna samalla kapasiteetilla varustettuun kaksivaiheiseen nelijohtimiseen virtapiiriin.


title: Sika (yhtye)

text:
__EISISLUETT__
Sika oli 1980-luvun alussa toiminut valkeakoskelainen uuden aallon rockyhtye. Yhtye julkaisi Johannan kautta kolme singleä ja yhden albumin vuosina 1980–1981.


title: Sika (yhtye)

text: "Tyttöjä, tyttöjä, tyttöjä" -albumilla yhtyeen kokoonpanoon kuuluivat Timo Kuronen, Kari Paananen, Antti Karppi, Eero Sillanpää ja Veijo Rautia. Kuronen ja Sillanpää soittivat myöhemmin yhden singlen julkaiseessa Professorin koirassa ja Kuronen myös Rudissa taiteilijanimellä Guru. 1984 julkaistulla "Sulfiittirock"-LP:llä Sika esittää kappaleen ”Kameleontit”, jolla kosketinsoittimia soittaa Kikka Laitinen.


title: Paris (rap-artisti)

text: Paris, oikealta nimeltään Oscar Jackson, Jr. (s. 29. lokakuuta 1967), on yhdysvaltalainen rap-artisti San Franciscosta, joka tunnetaan myös nimillä P-Dog sekä The Black Panther of Hip Hop. Hänet tunnetaan erityisesti radikaaleista poliittisista sanoituksistaan.


title: Paris (rap-artisti)

text: Parisilla on taloustieteen alempi korkeakoulututkinto Kalifornian yliopistosta, Davisista.


title: Paris (rap-artisti)

text:
Vuonna 2006 Paris julkaisi ensimmäisen kokoelmalevynsä "Paris Presents: Hard Truth Soldiers, Vol. 1", jolla esiintyvät muun muassa Public Enemy, The Coup, Dead Prez, Paris, T-K.A.S.H., Kam, The Conscious Daughters, Mystic, MC Ren, Sun Rise Above ja The S.T.O.P. Movement (Mobb Deep, Tray Deee, Soopafly, KRS-One, Defari, Daz, J-Ro, RBX, Bad Azz, WC, Dilated Peoples, Mac Minister, The Alchemist, Mack 10, Evidence, Everlast ja B-Real).
Guerilla Funk Recordingsin viralliset kotisivut


title: Velikije Lukin piiri

text: Velikije Lukin piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 960 neliökilometriä ja asukkaita on 22 121 henkeä (2010).


title: Velikije Lukin piiri

text: Vuonna 1927 perustetun piirin hallinnollinen keskus on Velikije Lukin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Velikije Lukin piiriin kuuluu 11 maalaiskuntaa:


title: Velikije Lukin piiri

text: Seudun pääelinkeino on maatalous, joka tuottaa maitoa, lihaa, munia, viljaa, vihanneksia, pellavaa ja perunaa.


title: Harry Sinden

text: Harry James Sinden (s. 14. syyskuuta 1932, Kingston, Ontario, Kanada) on entinen jääkiekkoilija, joka loi urheilijauran jälkeen uran Boston Bruinsin NHL-seuran toimitusjohtajana, valmentajana ja puheenjohtajana. Hän valmensi myös Kanadan joukkuetta vuoden 1972 Summit Seriesissä.


title: Lindesnes Trekkspillklubb

text: Lindesnes Trekkspillklubb () on norjalainen harmonikkakerho. Se on tullut tunnetuksi kansanomaisesta tyylistään ja lukuisista esiintymisistään sekä kotimaassaan että ulkomailla. Se perustettiin 21. helmikuuta 1990.


title: Lindesnes Trekkspillklubb

text: Kerhon omien tietojen mukaan siinä on 50 aktiivista jäsentä, jotka harjoittelevat keskiviikkoisin Lindesnesin kunnantalon valtuustosalissa. Jäsenet eivät käytä nuotteja. Kerhon toiminta perustuu talkoisiin, eivätkä jäsenet saa korvausta kerhon eteen tekemästään työstä. Konserttitaloissa harjoittamiensa "harmonikkashow'ien" lisäksi se esiintyy erilaisilla kokoonpanoilla hyväntekeväisyystarkoituksiin, muun muassa vanhainkodeissa ja sairaaloissa, sekä esimerkiksi tanssitilaisuuksissa. Äänitemyynnistä saamansa tulot sijoitetaan erityiseen rahastoon, jota hallinnoi Lindesnesin kunnan kulttuurilautakunta. Rahasto jakaa avustuksia alueen nuorille muusikoille ja kulttuurielämään.


title: Lindesnes Trekkspillklubb

text: Kerhon omakustanteista musiikkia on soitettu noin 100 norjalaisen paikallisradion asemilla, sekä esimerkiksi yhdysvaltalaisilla, ruotsalaisilla ja tanskalaisilla asemilla. Se on myös esiintynyt 5-6 kertaa Norjan valtakunnallisessa televisiossa.


title: Lindesnes Trekkspillklubb

text: Kerho on saavuttanut julkisuutta Norjan mediassa yrittäessään päästä esiintymään vuonna 2008 avatussa Oslon oopperatalossa. Se oli ensimmäinen yhteisö, joka varasi talon käyttöönsä jo vuonna 1998, mutta varausta ei koskaan vahvistettu. Tuolloinen kulttuuriministeri Anne Enger Lahnstein kiitteli kuitenkin kerhoa innokkuudesta ja kiinnostuksesta oopperataloa kohtaan. Norjan ooppera ja kulttuuriministeriö kertoi tiedotteessaan, etteivät "lindesnesiläiset kyläoriginellit" ole ainakaan toistaiseksi ajankohtaisia esiintyjiä Norjan oopperan prioriteettilistalla. Kerho esiintyi asiansa edistämiseksi oopperatalon ulkopuolella 15. maaliskuuta 2008 sekä valtakunnallisessa Nytt på nytt -huumoriohjelmassa saman vuoden lokakuussa.


title: Lindesnes Trekkspillklubb

text: Kerho lienee tunnetuin "harmonikkashowstaan", joka käyttää hyväkseen muitakin kuin kerhon jäsenten "musikaalisia lahjoja". Jokainen show alkaa kerhon tunnusmelodlia "Vigelandsvalsen"illa. Show'n vakiohahmoja ovat myös muun muassa "Vigmostad"-peikot, 5-6 metrin kokoinen harmonikka, lehmä ja vasikka, sekä jæreniläiset lammasfarmarit.


title: Lindesnes Trekkspillklubb

text: Lindesnes Trekkspillklubb on ollut Yhdysvaltojen kiertueella kahdeksan kertaa, minkä lisäksi kerhon jäsenistöstä kootut pienemmät ryhmät ovat kiertäneet Yhdysvaltoja myös erikseen. Kotimaansa tärkeimpien kaupunkien lisäksi kiertueet ovat vierailleet 29 Yhdysvaltojen osavaltiossa, Färsaarilla, Tanskassa, Saksassa, Sloveniassa, Italiassa, Itävallassa sekä Kanadassa.


title: Lindesnes Trekkspillklubb

text: Kerho on julkaissut 8 pitkäsoitto-CD-levyä, joista neljä myös kasetteina. Levyt on numeroitu. Numero kaksi on loppuunmyyty. Levytysten lisäksi kerho on julkaissut kahdeksan musiikkivideokokoelmaa, joista viisi on julkaistu myös DVD-levyinä.


title: Lindesnes Trekkspillklubb

text: Kerhon omakustanneäänitteitä myydään "puskaradion" välityksellä noin 40 000 kappaletta vuosittain, millä myyntiluvuilla kerho on lukumääräisesti maan eniten äänitteitä myyvien artistien joukossa. Musiikkivideoita myytiin vuonna 2005 noin 10 000 kappaletta. Kerho saa levy- ja videomyynnistään vuosittain noin 3-400 000 kruunun tulot.


title: Uroboros (albumi)

text: Uroboros on Dir en greyn seitsemäs studioalbumi, joka on julkaistu Japanissa kolmena painoksena.


title: Uroboros (albumi)

text: Ensimmäinen on normaali 13 kappaletta sisältävä yhden levyn paketti, toinen on kahden levyn rajoitettu painos, joka sisältää normaalipainoksen sisältämän levyn lisäksi Unplugged-CD:n joka sisältää mm. ennenjulkaisemattoman version DOZING GREEN -kappaleesta, akustiset versiot kolmesta uudella levyllä julkaistuista kappaleista, sekä remasteroidut -ja japaninkieliset versiot GLASS SKIN:stä ja DOZING GREEN:stä. Kolmas on ns. Deluxe Limited Edition -boxi, sisältää kahden viimeksi mainitun CD:n lisäksi DVD:n ja kaksi vinyylilevyä, joissa on samat kappaleet kuin CD:illä.


title: Christof Innerhofer

text: Christof Innerhofer (s. 17. joulukuuta 1984 Bruneck, Etelä-Tiroli, Italia) on italialainen alppihiihtäjä. Hän on maailmanmestari ja olympiamitalisti.


title: Christof Innerhofer

text: Innerhofer teki ensiesiintymisensä aikuisten arvokilpailuissa Åren MM-kisoissa 2007 sijoittuen syöksylaskussa 38:nneksi.


title: Christof Innerhofer

text: Val d'Isèren MM-kilpailuissa 2009 hän oli supersuurpujottelussa neljäs jääden mitalista viiden sadasosasekunnin päähän. Syöksylaskussa hän sijoittui 11:nneksi.


title: Christof Innerhofer

text: Vancouverin olympialaisissa 2010 Innerhofer oli supersuurpujottelussa kuudes ja superyhdistetyssä kahdeksas. Garmisch-Partenkirchenin MM-kisoissa 2011 hän voitti supersuurpujottelussa kultaa, superalppiyhdistetyssä hopeaa ja oli pronssilla syöksyssä. Schladmingin MM-kisoissa 2013 hän sijoittui supersuurpujottelussa seitsemänneksi ja syöksylaskussa 14:nneksi. Sotšin olympialaisissa 2014 hän sai syöksystä hopeaa ja alppiyhdistetystä pronssia. Pyeongchangin olympialaisissa 2018 hän oli alppiyhdistetyssä neljästoista.


title: Christof Innerhofer

text: Innerhofer sijoittui maailmancupissa ensimmäisen kerran kymmenen parhaan joukkoon oltuaan yhdeksäs Bormion syöksykilpailussa joulukuussa 2007. Ensimmäisen voittonsa – ja palkintokorokepaikkansa – hän sai niin ikään Bormion syöksylaskussa 28. joulukuuta 2008. Samalla kaudella hän oli lisäksi kolmas Sestrieren yhdistetyn kilpailussa ja Åren supersuurpujottelussa. Supersuurpujottelucupissa hän sijoittui viidenneksi.


title: Christof Innerhofer

text: Kaudella 2010–2011 Innerhofer oli kolmas Bormion syöksylaskussa ja voitti Banskon alppiyhdistetyn. Hän sijoittui maailmancupin kokonaiskilpailussa kahdeksanneksi ja yhdistetyn cupissa toiseksi. Kaudella 2011–2012 hän oli kolmas Wengenin syöksylaskussa ja voitti Schladmingin supersuurpujottelun. Kaudella 2012–2013 hän voitti Beaver Creekin, Wengenin ja Garmisch-Partenkirchenin syöksylaskut ja oli kolmas Kitzbühelin supersuurpujottelussa. Syöksylaskucupissa hän sijoittui neljänneksi ja maailmancupin kokonaiskilpailussa kymmenenneksi. Kaudella 2013–2014 hän sijoittui toiseksi Lenzerheiden syöksylaskussa. Kaudella 2015–2016 hän oli toinen Jeongseonin supersuurpujottelussa. Seuraavalla kaudella hän sijoittui toiseksi Kitzbühelin supersuurpujottelussa. Kaudella 2017–2018 hän oli toinen Åren finaalitapahtuman supersuurpujottelussa. Kaudella 2018–2019 hän sijottui toiseksi Lake Louisen syöksylaskussa, Val Gardenan supersuurpujottelussa ja Bormion syöksylaskussa.


title: Christof Innerhofer

text: Euroopan cupissa Innerhofer on voittanut kolme osakilpailua.


title: Marie Claire

text: Marie Claire on kuukausittain ilmestyvä ranskalainen naistenlehti. Se on perustettu 1937, ja nykyisin sitä julkaistaan myös englanninkielisinä versioina Yhdysvalloissa, Britanniassa ja Kanadassa sekä omakielisinä versioina Brasiliassa, Tšekissä, Kiinassa, Kreikassa, Unkarissa, Taiwanissa, Hongkongissa, Intiassa, Italiassa, Japanissa, Malesiassa, Meksikossa, Hollannissa, Filippiineillä, Venäjällä, Romaniassa, Espanjassa, Etelä-Afrikassa, Thaimaassa, Turkissa, Etelä-Koreassa ja Virossa.


title: Marie Claire

text: Saksan miehityksen aikana Marie Clairen ilmestyminen lopetettiin kuten useimpien ranskalaisten lehtien. Se ei kuitenkaan alkanut ilmestyä uudestaan ennen kuin 1954, jolloin se ei enää ollut entiseen tapaan viikkolehti vaan alkoi ilmestyä kerran kuussa.


title: Slumgudgeon

text: Slumgudgeon oli lappeenrantalainen 1990-luvun alkupuoliskolla toiminut progressiivinen speed/grunge metal - yhtye. Yhtye julkaisi Subvertic Records -merkillä mini-CD:n "Durga" vuonna 1992 ja sen jälkeen kaksi albumia Stupido Twinsille. Vuonna 1996 laulaja-kitaristi Heikki Kärkkäinen ja kitaristi Marko Annala perustivat myöhemmin Mokoma-yhtyeen. Studioalbumit


title: Slumgudgeon

text: EP:t


title: Elle

text: Elle on alkujaan ranskalainen naistenlehti, jota alkusyksystä 2017 julkaistiin 46 erilaisena painoksena. Lehden perustivat Hélène Lazareff, Pierre Lazareff ja Marcelle Auclair 1945. Lehden nimi on suomeksi feminiinimuoto ranskan sanasta 'hän'.


title: Elle

text: Daniel Filipacchi ja Jean-Luc Lagardère ostivat vuonna 1981 Hachetten, joka julkaisi myös silloin vaikeuksissa ollutta "Elleä". Pian lehteä alettiin julkaista ensin englanniksi Yhdysvalloissa, myöhemmin 25 muunkielisenä versiona. Sittemmin painosten ja kieliversioiden määrä on kasvanut. Hachette on sulautettu nyttemmin omistajayhtiö Lagardère Groupiin.


title: Elle

text: Ellen Suomen painoksen laajuudeksi ilmoitettiin vuodenvaihteen 2016–2017 tietojen perusteella 65 000 ja lehden lukijamääräksi 50 000, toisen lähteen mukaan 61 000 (elle.fi).


title: Elle

text: Syksyllä 2017 Aller Media myi lehden Suomen painoksen Fokus Medialle. Lehden kustannus siirtyi Fokus Medialle vuoden 2018 alussa.


title: Chariots

text: Chariots on Under Code Production -yhtiöön kuuluva japanilainen "aggressiivista taidetta" soittava yhtye.


title: Chariots

text: Yhtyeen keulahahmona toimii Under Coden tuottajan, Kisakin johtaman edesmenneen Phantasmagoria -yhtyeen laulaja, Riku (ent.nimeltään Kenji), joka laulamisen ohella sanoittaa kaikki yhtyeen kappaleet. Säveltämisestä vastaavat pääasiassa pääkitaristi Akito (ex. Pashya) sekä taustakitaristi Tomo (ex. the Pumpkin Head).


title: Chariots

text:
Yhtye on ollut aktiivisena loppuvuodesta 2007. Lyhyestä olemassaolostaan huolimatta Chariots on saanut kasatuksi monta singleä ja kaksi minialbumia. Ensimmäisen singlensä Chariots julkaisi jo ennen vuodenvaihdetta. Tämän jälkeen yhtye käynnisti neljän kuukauden julkaisukampanjan, jonka aikana se sai julkaistuksi kolme singleä, nimeltä Yui, Ware/Ga ja Doku. Julkaisukampanjan viimeisenä kuukautena ilmestyi Son-dvd, joka sisältää kolme musiikkivideota kolmen viimeksi julkaistun singlen yhdestä kappaleesta. Muutamaa kuukautta myöhemmin Chariots ilmoitti jälleen uudesta kahden kappaleen singlestä nimeltä Trigger, joka ilmestyi kahtena painoksena. Samalla yhtye ilmoitti julkaisevansa ensimmäiset minialbuminsa, Sabitsuita Juudan ja Itsetsuita Juukou.
Fanien yllätykseksi basisti Yuuri ilmoitti jättävänsä yhtyeen joulukuussa pidetyn konsertin jälkeen.
Samaan aikaan Chariotsun muut jäsenet ilmoittivat jäävänsä tauolle, joka ei kuitenkaan kestänyt kauan, sillä yhtye oli ilmoittanut löytäneensä uuden basistin, Lokin (ex. the Pumpkin Head). Lisäksi yhtye on julkistanut tietoa uudesta singlestään sekä ensimmäisestä
konsertti-dvd:stä, joka sisältää joulukuussa pidetyn konsertin sekä muuta materiaalia.


title: Fuad Rouhani

text: Fuad Rouhani (23. lokakuuta 1907 Teheran, Persia – 30. tammikuuta 2004 Lontoo, Britannia) oli iranilainen virkamies ja OPECin pääsihteeri 21. tammikuuta 1961 – 30. huhtikuuta 1964. Hän on ainoa iranilainen OPECin pääsihteeri.


title: Fuad Rouhani

text: Rouhani meni nuorena töihin Iranin öljyteollisuuteen, joka oli tuolloin Britannian hallinnassa. Hän työskenteli Anglo-Persian Oil Companyssä, joka oli ensimmäinen öljyä Iranista löytänyt yhtiö. Yhtiöstä tuli myöhemmin British Petroleum. Rouhani hankki asianajajan koulutuksensa Lontoosta ja Pariisista. Hän hankki kaksi lakitieteen tutkintoa Lontoon yliopistosta vuonna 1937. Rouhani toimi Iranin hallituksen neuvonantajana, kun se kansallisti Anglo-Persian Oil Companyn vuonna 1951. Myöhemmin hän neuvoi šaahi Mohammad Reza Pahlavia öljyalan kysymyksissä.


title: Fuad Rouhani

text: Kun OPEC perustettiin 1961, Rouhanista tuli järjestön ensimmäinen pääsihteeri. Tehtävässä hän joutui toimimaan järjestön jäsenten erilaisten tavoitteiden sovittelijana. Vuonna 1964 Rouhanin seuraajaksi tuli irakilainen Abd ar-Rahman al-Bazzaz, joka kannatti radikaalimpaa politiikkaa ja islamia.


title: Fuad Rouhani

text: Rouhani toimi šaahin neuvonantaja vuosina 1965–1968, ja samaan aikaan hän jatkoi oikeustieteellisiä opintoja ja valmistui tohtoriksi Pariisin yliopistosta vuonna 1968. Hän toimi pääsihteerinä järjestössä, joka ajoi Iranin, Pakistanin ja Turkin taloudellista yhteistyötä. Iranin vallankumouksessa Rouhanin omaisuus takavarikoitiin, ja vuonna 1979 hän muutti Geneveen ja sieltä edelleen Lontooseen, jossa hän kuoli 96-vuotiaana.


title: Fuad Rouhani

text: Rouhani ei ollut erityisen uskonnollinen. Hän kuitenkin kirjoitti useita islamia koskevia kirjoja. Lisäksi hän käänsi persiaksi muun muassa Platonia ja C. G. Jungia. Rouhani soitti taria ja oli taitava pianisti. Hän oli mukana perustamssa Teheranin sinfoniaorkesteria.


title: Fuad Rouhani

text: Hänen puolisonsa oli Rohan Rouhani, ja heillä on kaksi tytärtä Guitty Hosseinpour ja Negar Diba.


title: Päärynälevä

text: Päärynälevä ("Macrocystis pyrifera") on makrolevä, joka voi kasvaa jopa 60 metriä pitkäksi. Se on suurikokoisin tunnettu levälaji ja samalla suurin koko "Chromalveolata"-kunnan edustaja. Se on yksi viidestä levälajista, joiden metsämäisiä kasvustoja kutsutaan kelppileväksi. Päärynälevien rakenne on kehittynyt varsin erikoistuneeksi: niiden sekovarsi muistuttaa suuresti kasvien juuria, vartta ja lehtiä. Tämä on hyvä esimerkki rinnakkaisista, toisistaan riippumattomista evoluutioprosesseista.


title: Päärynälevä

text: Päärynäleviä tavataan Pohjois-Amerikan Tyynenmeren puoleisella rannikolla. Se viihtyy alle 40 metrin syvyydessä vesissä, joiden lämpötila pysyy 20 asteen kylmemmällä puolella, mutta lämpimämmässä kuin 5 astetta. Päärynäleväyksilö voi elää 4-10 vuotta ja sen yksittäinen verso 6-12 kuukautta. Päärynälevä sisältää paljon jodia, kaliumia ja muita hivenaineita. Sitä on kerätty 1900-luvun alussa potaskan raaka-aineeksi ja nyttemmin muun kemianteollisuuden ja elintarviketuotannon käyttöön. Päärynälevä kasvaa huomattavan nopeasti, parhaimmillaan 30 cm päivässä.


title: United Church of Christ

text: United Church of Christ (UCC) on protestanttinen kristillinen kirkkokunta Yhdysvalloissa, jolla oli vuoden 2016 lopussa 880 383 jäsentä 5 000 eri seurakunnassa. Se perustettiin vuonna 1957 kahden pienemmän kirkkokunnan yhdistyessä. Se on Kirkkojen maailmanneuvoston ja National Council of Churchesin jäsen. Historiallisesti kirkko tunnetaan teologisesti liberaaleista näkemyksistä.


title: United Church of Christ

text: Jeremiah Wright toimi Chicagon Trinity United Church of Christ -kirkon pastorina vuoteen 2008 saakka.